Kannada-LLM-Labs/Wikipedia-Kn huggingface dataset:
ಎನ್.ವೀರಾಸ್ವಾಮಿ

ನಾಗಪ್ಪ ವೀರಾಸ್ವಾಮಿ (೧೭ ಏಪ್ರಿಲ್ ೧೯೩೨ – ೨೩ ಆಗಸ್ಟ್ ೧೯೯೨)-  ಕನ್ನಡ ಚಲನಚಿತ್ರ ನಿರ್ಮಾಪಕ ಮತ್ತು ವಿತರಕ, ಈಶ್ವರಿ ಪ್ರೊಡಕ್ಷನ್ಸ್ ಸಂಸ್ಥೆಯ ಅಡಿಯಲ್ಲಿ     ೧೯೭೦ ರಿಂದ ಆರಂಭಿಸಿ   ೧೯೯೨ ರಲ್ಲಿ ತಮ್ಮ ಸಾವಿನ ತನಕದ ಅವಧಿಯಲ್ಲಿ   ೧೭ ಕನ್ನಡ ಚಿತ್ರಗಳನ್ನು  ಮತ್ತು ಒಂದು ಹಿಂದಿ ಚಿತ್ರವನ್ನು    ನಿರ್ಮಿಸಿದ್ದಾರೆ.  ಅವರು ಕನ್ನಡ ಚಿತ್ರ ತಾರೆ  ಮತ್ತು ತಾರಾನಿರ್ದೇಶಕ ವಿ. ರವಿಚಂದ್ರನ್  ಅವರ  ತಂದೆ .

ಆರಂಭಿಕ ಜೀವನ ಮತ್ತು ವೃತ್ತಿ ಜೀವನ 
ವೀರಾಸ್ವಾಮಿ  ೧೭  ಏಪ್ರಿಲ್ ೧೯೩೨ ರಂದು  ಹಿಂದಿನ ಮದ್ರಾಸ್ ಪ್ರಾಂತದ ಉತ್ತರ ಆರ್ಕಾಟ್ ಜಿಲ್ಲೆಯ ಒಟ್ಟೇರಿಯಲ್ಲಿ  ತಮಿಳು ಮಾತನಾಡುವ ಮುದಲಿಯಾರ್ ಕುಟುಂಬವೊಂದರಲ್ಲಿ  ಜನಿಸಿದರು.   ತಂದೆ  ನಾಗಪ್ಪ ಮತ್ತು ತಾಯಿ ಕಾಮಾಕ್ಷಮ್ಮ . ೧೯೫೦ ರ ದಶಕದ ಆರಂಭದಲ್ಲಿ  ಅವರು  ಡ್ರಿಮ್ಲ್ಯಾಂಡ್ ಚಲನಚಿತ್ರ ನಿಗಮದಲ್ಲಿ  ಒಬ್ಬ ಅಟೆಂಡೆಂಟ್  ಆಗಿ  ಕೆಲಸ ಆರಂಭಿಸಿ ಚಲನಚಿತ್ರರಂಗದಲ್ಲಿ ತೊಡಗಿಕೊಂಡರು . ಅವರು  ೧೯೫೫ರಲ್ಲಿ ತನ್ನ ಸ್ನೇಹಿತ  ಗಂಗಪ್ಪ ಅವರೊಡನೆ  ಸೇರಿ ಉದಯ ಪಿಕ್ಚರ್ಸ್ ಲಾಂಛನದ ಅಡಿಯಲ್ಲಿ   ಚಿತ್ರ ವಿತರಣೆ ಆರಂಭಿಸಿದರು.    ೧೯೬೨ ರಲ್ಲಿ, ಅವರು ಈಶ್ವರೀ ಪ್ರೊಡಕ್ಷನ್ಸ್ ನಿರ್ಮಾಣ ಸಂಸ್ಥೆಯನ್ನು ಸ್ಥಾಪಿಸಿದರು .  ೧೯೭೧ರಲ್ಲಿ ಆ ಸಂಸ್ಥೆಯ ಮೊದಲ ಚಿತ್ರವಾಗಿ  ಕುಲಗೌರವ  ಅನ್ನು ಬಿಡುಗಡೆ ಮಾಡಲಾಯಿತು, ಮತ್ತು ಅದರಲ್ಲಿ ರಾಜ್‌ಕುಮಾರ್   ಪ್ರಮುಖ ಪಾತ್ರ ವಹಿಸಿದ್ದರು. ಎರಡು ನಂತರದ ಚಲನಚಿತ್ರಗಳು, ನಾಗರಹಾವು (೧೯೭೨) ಮತ್ತು ಭೂತಯ್ಯನ ಮಗ ಅಯ್ಯು (೧೯೭೪), ತುಂಬ ವ್ಯಾಪಕವಾಗಿ ಜನಪ್ರಿಯವಾಗಿ  ವಿಮರ್ಶಾತ್ಮಕ ಮತ್ತು ವಾಣಿಜ್ಯ ಯಶಸ್ಸನ್ನು ಕಂಡವು. ಅವರು ನಂತರ  ನಾ ನಿನ್ನ ಮರೆಯಲಾರೆ (೧೯೭೬), ಚಕ್ರವ್ಯೂಹ (೧೯೮೩), ರಾಮಾಚಾರಿ (೧೯೯೧) ಮತ್ತು ಹಳ್ಳಿಮೇಷ್ಟ್ರು (೧೯೯೨) ನಂತಹ ಅನೇಕ ಯಶಸ್ವೀ ಚಿತ್ರಗಳನ್ನು  ತಯಾರಿಸಿದರು. ರಾಮಾಚಾರಿ ಮತ್ತು ಹಳ್ಳಿ ಮೇಷ್ಟ್ರು ಚಿತ್ರಗಳಲ್ಲಿ ಅವರ ಮಗ ವಿ ರವಿಚಂದ್ರನ್  ಅವರು ಪ್ರಮುಖ ಪಾತ್ರಗಳಲ್ಲಿದ್ದು ಅವರ ವೃತ್ತಿಜೀವನದ ಮೈಲಿಗಲ್ಲುಗಳಾದವು .

ಚಲನಚಿತ್ರಗಳ ಪಟ್ಟಿ 

 ಕುಲಗೌರವ (೧೯೭೧)
 ನಾಗರಹಾವು (೧೯೭೨)
 ಭೂತಯ್ಯನ ಮಗ ಅಯ್ಯು (೧೯೭೪)
 ನಿನಗಾಗಿ ನಾನು  (1975)
 ನಾ ನಿನ್ನ ಮರೆಯಲಾರೆ (1976)
 ಹೇಮಾವತಿ (1977)
 ಭೂಲೋಕದಲ್ಲಿ ಯಮರಾಜ(1979)
 ನಾರದ ವಿಜಯ (೧೯೮೦)
 ನಾರಿ ಸ್ವರ್ಗಕ್ಕೆ ದಾರಿ (೧೯೮೧)
 ಚಕ್ರವ್ಯೂಹ(೧೯೮೩)
 ಪ್ರಳಯಾಂತಕ (೧೯೮೪)
 ಸಾವಿರ ಸುಳ್ಳು (೧೯೮೫)
 ನಾನು ನನ್ನ ಹೆಂಡ್ತಿ(೧೯೮೫)
 ಕಿಂದರಜೋಗಿ(೧೯೮೯)
 ರಾಮಾಚಾರಿ(೧೯೯೧)
 ಹಳ್ಳಿಮೇಷ್ಟ್ರು(೧೯೯೨)
 ಗೋಪಿಕೃಷ್ಣ(೧೯೯೨)

ಹಿಂದಿ 

 ಇಂಕ್ವಿಲಾಬ್ (೧೯೮೪)

ತಮಿಳು 

ಪಡಿಕ್ಕಾದವನ್ (೧೯೮೫)

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

 
೧೯೩೨ ಜನನ
೧೯೯೨ ನಿಧನ
ಕನ್ನಡ ಚಲನಚಿತ್ರ ನಿರ್ಮಾಪಕರು
ಬಿ ಸುರೇಂದ್ರ ರಾವ್

ಬಿ ಸುರೇಂದ್ರ ರಾವ್ ಜನನ 19 ನವಂಬರ್ 1948.ಇತಿಹಾಸ ಸಂಶೋಧಕ, ಪ್ರಾಧ‍್ಯಪಕರಾಗಿ ಸೇವೆಯನ್ನು ಸಲ್ಲಿಸಿದ್ದಾರೆ. ಇವರು 9 ದಶಂಬರ 2019ರಂದು ನಿಧನರಾದರು

ಶಿಕ್ಷಣ 
ಪದವಿ ಶಿಕ್ಷಣ 1968 ಸೆಂಟ್ ಫಿಲೋಮಿನಾ ಕಾಲೇಜು ಪುತ್ತೂರು. ಸ್ನಾತಕೋತ್ತರ ಪದವಿ ಮೈಸೂರು ವಿಶ್ವವಿದ್ಯಾನಿಲಯ 1970. ಡಾಕ್ಟರೇಟ್ ಪದವಿ 1976 ಪ್ರೊಫೆಸರ್ ಷೇಕ್ ಅಲಿಯವರ ಮಾರ್ಗದರ್ಶನದಲ್ಲಿ ಪೂರೈಸಿದರು. ಜೂನಿಯರ್ ರಿಸರ್ಚ್ ಪೋಸ್ಟ್ ಗ್ರ್ಯಾಜುಯೆಟ್ ಡಿಪಾರ್ಟ್ಮೆಂಟ್ ಮಾನಸಗಂಗೋತ್ರಿ ಮೈಸೂರು 1970 -1972
ಜವಾಹರ್ ಲಾಲ್ ನೆಹರು ಯೋಜನೆಯ ಸಂಶೋಧನ ಸಹಾಯಕರಾಗಿ ಜವಾಹರ್ ಲಾಲ್ ನೆಹರು ಮೆಮೋರಿಯಲ್ ಫಂಡ್ 1973
ವಿವೇಕಾನಂದ ಕಾಲೇಜ್ ಪುತ್ತೂರು ಇಲ್ಲಿ ಉಪನ್ಯಾಸಕರಾಗಿ 1973 ನಂತರ ಮಂಗಳೂರು ವಿಶ್ವವಿದ್ಯಾನಿಲಯದ ಇತಿಹಾಸ ವಿಭಾಗದ ಲೀಡರ್ ಆಗಿ  19೮2 1993 ನಂತರ ಪ್ರಾಧ್ಯಾಪಕರಾಗಿ ಬಡ್ತಿ ಪಡೆದರು  1993 ರಿಂದ 2008
ಇವರ ಆಸಕ್ತಿಯ ವಿಷಯ ಆಧುನಿಕ ಭಾರತದ ಇತಿಹಾಸ ಮತ್ತು ತತ್ವಶಾಸ್ತ್ರ ಹಾಗೂ ಇತಿಹಾಸ ಹಿಸ್ಟರಿಒಗ್ರಫಿ
ಇವರು 12 ಮಂದಿಗೆ ಡಾಕ್ಟರೇಟ್ ಪದವಿ ಆರು ಮಂದಿಗೆ ಎಂಫಿಲ್ ಪದವಿ ಮಾರ್ಗದರ್ಶನ ಮಾಡಿದ್ದಾರೆ

ಪ್ರಕಟಿಸಿದ ಪುಸ್ತಕಗಳು
ಅಪೂರ್ವ ಕೊಡಗಿನ ಅನ್ವೇಷಣೆ  
ಇತಿಹಾಸ ಮತ್ತು ಸಮಾಜ 
ಬಿ ರಿಟ್ರೈವರ್ ಆರ್ಚ್
ಹಿಸ್ಟರಿ ಅಫ್  ಸ್ಟೀರಿಯೋ ಗ್ರಫಿ
ಬಂಟರ ಇತಿಹಾಸ ಮತ್ತು ಸಂಸ್ಕೃತಿ

ಅನುವಾದಗಳು 
ಇತಿಹಾಸ ಮತ್ತು ಸಂಸ್ಕೃತಿಗಳಲ್ಲಿ ಬಂಟರು 
ಕರ್ನಾಟಕ ಆರ್ಥಿಕ ಮತ್ತು ಸಮಾಜಿಕ ಚರಿತ್ರೆಯ ಕೆಲವು ನೆಲೆಗಳು

ಸಂಪಾದನೆ ಕೃತಿಗಳು
ಲ್ಯಾಂಡ್ ಇನ್ ಎ ಗೋಲ್ಡನ್ ಬೌಲ್
ಡಿ ರೈನ್ ಬಾಯ್
ಮಿತ್ತಬೈಲು ಯಮುನಕ್ಕ

ನಿರ್ವಹಿಸಿದ ಹುದ್ದೆಗಳು
ಹಲವಾರು ವಿಶ್ವವಿದ್ಯಾನಿಲಯಗಳಲ್ಲಿ ಅಕಾಡೆಮಿಕ್ ಕೌನ್ಸಿಲ್ ಸದಸ್ಯರು
ಸೆನೆಟ್ ಸದಸ್ಯರು ಸಿಂಡಿಕೇಟ್ ಸದಸ್ಯರು ಆಗಿ ಕೆಲಸ ನಿರ್ವಹಿಸಿದ್ದಾರೆ
ಸ್ಟೂಡೆಂಟ್ ವೆಲ್ಫೇರ್ ಆಫೀಸರ್ ಆಗಿದ್ದಾರೆ ವಿಶ್ವವಿದ್ಯಾನಿಲಯ ಹಾಸ್ಟೆಲ್ ಕಮಿಟಿಯ ಅಧ್ಯಕ್ಷರಾಗಿದ್ದಾರೆ 
ಸಂದರ್ಶಕ ಪ್ರಾಧ್ಯಾಪಕರಾಗಿ ಕರ್ನಾಟಕ ಕೇರಳ ತಮಿಳುನಾಡು ಆಂಧ್ರ ಪ್ರದೇಶ ಗೋವಾ ರಾಜ್ಯದ ಬೇರೆ ಬೇರೆ ವಿಶ್ವವಿದ್ಯಾನಿಲಯಗಳಲ್ಲಿ  ಕೆಲಸ ನಿರ್ವಹಿಸಿದ್ದಾರೆ
ಇಂಡಿಯನ್ ಹಿಸ್ಟರಿ ಕಾಂಗ್ರೆಸ್ ಇದರ ನಿರ್ದೇಶಕರಾಗಿ ಕೆಲಸ ನಿರ್ವಹಿಸಿದ್ದಾರೆ
ಆಧುನಿಕ ಭಾರತದ ಇತಿಹಾಸ ಕಾಂಗ್ರೆಸ್ ಸಮ್ಮೇಳನದಲ್ಲಿ ಕಲ್ಕತ್ತಾ ವಿಭಾಗದ ಅಧ್ಯಕ್ಷರಾಗಿದ್ದಾರೆ.
ಇಂಡಿಯನ್  ಕೌನ್ಸಿಲ್ ಆಫ್ ಹಿಸ್ಟೋರಿಕಲ್ ರಿಸರ್ಚ್ ದೆಹಲಿ ಸಂಘದ ಸದಸ್ಯರಾಗಿದ್ದಾರೆ

ಪ್ರಶಸ್ತಿಗಳು
ಪೊಳಲಿ ಶೀನಪ್ಪ ಹೆಗ್ಗಡೆ ಪ್ರಶಸ್ತಿ
ಮಂಜೇಶ್ವರ ಗೋವಿಂದ ಪೈ ಪ್ರಶಸ್ತಿ

ಉಲ್ಲೇಖ
ಸಂಶೋಧಕರು
ಲೇಖಕರು
ಕಲಾವಿದ

ಕಲಾವಿದನು ಕಲೆಯನ್ನು ಸೃಷ್ಟಿಸುವ, ಕಲೆಗಳನ್ನು ಅಭ್ಯಾಸಮಾಡುವ, ಅಥವಾ ಕಲೆಯನ್ನು ಪ್ರದರ್ಶಿಸುವುದಕ್ಕೆ ಸಂಬಂಧಿಸಿದ ಚಟುವಟಿಕೆಯಲ್ಲಿ ತೊಡಗಿರುವ ವ್ಯಕ್ತಿ. ದಿನನಿತ್ಯದ ಮಾತು ಮತ್ತು ಶೈಕ್ಷಣಿಕ ಪ್ರವಚನ ಎರಡರಲ್ಲೂ 'ಕಲಾವಿದ' ಪದದ ಸಾಮಾನ್ಯ ಬಳಕೆಯೆಂದರೆ ಕೇವಲ ದೃಶ್ಯಕಲೆಗಳಲ್ಲಿನ ಅಭ್ಯಾಸಿ. ಈ ಪದವನ್ನು ಹಲವುವೇಳೆ ಮನೋರಂಜನಾ ವ್ಯವಹಾರದಲ್ಲಿ ಸಂಗೀತಗಾರರು ಮತ್ತು ಇತರ ಪ್ರದರ್ಶಕರಿಗೆ (ಕಡಿಮೆವೇಳೆ ನಟರಿಗಾಗಿ) ಬಳಸಲಾಗುತ್ತದೆ, ವಿಶೇಷವಾಗಿ ವ್ಯಾವಹಾರಿಕ ಸಂದರ್ಭದಲ್ಲಿ. ಉದಾಹರಣೆಗೆ ಬರಹಗಾರರನ್ನು ವರ್ಣಿಸಲು ಈ ಪದದ ಬಳಕೆಯು ಸಿಂಧುವಾಗಿದೆ, ಆದರೆ ಕಡಿಮೆ ಸಾಮಾನ್ಯವಾಗಿದೆ, ಮತ್ತು ಬಹುತೇಕವಾಗಿ ವಿಮರ್ಶೆಯಂತಹ ಸಂದರ್ಭಗಳಿಗೆ ಸೀಮಿತಿವಾಗಿದೆ.

ಆಂಗ್ಲ ವಿಕ್ಷನರಿಯು 'ಕಲಾವಿದ' ನಾಮಪದವನ್ನು ಹೀಗೆ ವರ್ಣಿಸುತ್ತದೆ: ಕಲೆಯನ್ನು ಸೃಷ್ಟಿಸುವ ವ್ಯಕ್ತಿ; ಕಲೆಯನ್ನು ವೃತ್ತಿಯಾಗಿ ಸೃಷ್ಟಿಸುವ ಮತ್ತು ಮಾಡುವ ವ್ಯಕ್ತಿ; ಯಾವುದಾದರೂ ಚಟುವಟಿಕೆಯಲ್ಲಿ ಕುಶಲನಾದ ವ್ಯಕ್ತಿ; ಯಾರ ವ್ಯವಹಾರ ಅಥವಾ ವೃತ್ತಿಗೆ ವಿನ್ಯಾಸ, ರೇಖಾಚಿತ್ರ ರಚನೆ, ಚಿತ್ರಕಲೆಯ ಜ್ಞಾನ ಬೇಕಾಗುತ್ತದೊ ಅಂತಹ ವ್ಯಕ್ತಿ. ಆಕ್ಸ್‌ಫ಼ರ್ಡ್ ಆಂಗ್ಲ ನಿಘಂಟು 'ಕಲಾವಿದ' ಪದವನ್ನು ಹೀಗೆ ವ್ಯಾಖ್ಯಾನಿಸುತ್ತದೆ: ವಿದ್ವತ್ಪೂರ್ಣ ವ್ಯಕ್ತಿ ಅಥವಾ ಕಲೆಗಳ ನಿಪುಣ; ಒಂದು ವ್ಯಾವಹಾರಿಕ ವಿಜ್ಞಾನದಲ್ಲಿ ತೊಡಗಿರುವವನು, ಸಾಂಪ್ರದಾಯಿಕವಾಗಿ ವೈದ್ಯಶಾಸ್ತ್ರ, ಜ್ಯೋತಿಷಶಾಸ್ತ್ರ, ರಸವಿದ್ಯೆ, ರಸಾಯನಶಾಸ್ತ್ರ; ಕೌಶಲವು ಅಧ್ಯಯನ ಅಥವಾ ಅಭ್ಯಾಸದಿಂದ ಬರುವಂತಹ ಹವ್ಯಾಸದ ಅನುಯಾಯಿ; ಒಂದು ಹಸ್ತಬಳಕೆ ಕಲೆಯ ಅನುಯಾಯಿ, ಉದಾಹರಣೆಗೆ ಯಂತ್ರಕಾರ; ತಮ್ಮ ಕುಶಲಕರ್ಮವನ್ನು ಲಲಿತಕಲೆಯನ್ನಾಗಿ ಮಾಡುವವನು; ಲಲಿತಕಲೆಗಳಲ್ಲಿ ಒಂದನ್ನು ಅಭ್ಯಾಸಮಾಡುವವನು - ಸಾಂಪ್ರದಾಯಿಕವಾಗಿ ಕಲಾದೇವಿಯರಿಂದ ಅಧ್ಯಕ್ಷತೆ ವಹಿಸಲ್ಪಟ್ಟ ಕಲೆಗಳು.

ಬಹುತೇಕ ವೇಳೆ, "ಕಲಾವಿದ" ಪದವು ಲಲಿತಕಲೆಗಳು ಅಥವಾ 'ಉನ್ನತ ಸಂಸ್ಕೃತಿಯಲ್ಲಿ' ರೇಖಾಚಿತ್ರ ರಚನೆ, ಚಿತ್ರಕಲೆ, ಶಿಲ್ಪಕಲೆ, ನಟನೆ, ನರ್ತನ, ಬರವಣಿಗೆ, ಚಿತ್ರತಯಾರಿಕೆ, ಹೊಸ ಮಾಧ್ಯಮ, ಛಾಯಾಗ್ರಹಣ, ಮತ್ತು ಸಂಗೀತದಂತಹ ಚಟುವಟಿಕೆಗಳನ್ನು ಸೃಷ್ಟಿಸುವವರನ್ನು ವರ್ಣಿಸುತ್ತದೆ, ಅಂದರೆ ಸೌಂದರ್ಯ ಮೌಲ್ಯವನ್ನು ಹೊಂದಿವೆ ಎಂದು ನಿರ್ಣಯಿಸಬಹುದಾದ ಕೃತಿಗಳನ್ನು ಸೃಷ್ಟಿಸಲು ಕಲ್ಪನಾಶಕ್ತಿ, ಪ್ರತಿಭೆ, ಅಥವಾ ಕೌಶಲವನ್ನು ಬಳಸುವ ವ್ಯಕ್ತಿಗಳು. ಕಲಾ ಇತಿಹಾಸಕಾರರು ಮತ್ತು ವಿಮರ್ಶಕರು ಕಲಾವಿದರನ್ನು ಒಂದು ಗುರುತಿಸಲ್ಪಟ್ಟ ಅಥವಾ ಗುರುತಿಸಬಲ್ಲ ಕ್ಷೇತ್ರದೊಳಗೆ ಕಲೆಯನ್ನು ಸೃಷ್ಟಿಸುವವರು ಎಂದು ವ್ಯಾಖ್ಯಾನಿಸುತ್ತಾರೆ. ಮಾಧ್ಯಮಗಳು, ಆನ್ವಯಿಕ ಕಲೆಗಳು, ಅಥವಾ ಅಲಂಕಾರಿಕ ಕಲೆಗಳಲ್ಲಿನ ಬಹಳ ಕುಶಲ ಕಾರ್ಮಿಕರಿಗೆ ಬಳಸಲಾದ ವ್ಯತಿರಿಕ್ತ ಪದಗಳಲ್ಲಿ ಕುಶಲಕರ್ಮಿ, ಕರಕುಶಲಿ, ಮತ್ತು ಕುಂಬಾರ, ಅಕ್ಕಸಾಲಿಗ ಅಥವಾ ಗಾಜೂದುಗದಂತಹ ವಿಶೇಷಿಕೃತ ಪದಗಳು ಸೇರಿವೆ. ವರ್ಣಚಿತ್ರಕಾರರಂತಹ ಲಲಿತಕಲೆಗಳ ಕಲಾವಿದರು ನವೋದಯ ಕಾಲದಲ್ಲಿ ತಮ್ಮ ಸ್ಥಾನಮಾನವನ್ನು ನಿರ್ಣಾಯಕವಾಗಿ ಉನ್ನತ ಮಟ್ಟಕ್ಕೆ ಹೆಚ್ಚಿಸಿಕೊಳ್ಳುವಲ್ಲಿ ಯಶಸ್ವಿಯಾದರು. ಪೂರ್ವದಲ್ಲಿ ಇವರ ಸ್ಥಾನವು ಹಿಂದೆ ಹೇಳಲಾದ ಕಾರ್ಮಿಕರ ಸ್ಥಾನವನ್ನು ಹೋಲುತ್ತಿತ್ತು.

ಕಲಾ ವೃತ್ತಿಗಳು
ಇಲ್ಹಮ್ ಅಲಿಯೇವ್

ಇಲ್ಹಾಂ ಅಲಿಯೇವ್ ರವರು ಅಜರ್ ಬೈಜಾನ್ ದೇಶದ ಪ್ರಮುಖ ರಾಜಕಾರಣಿ. ಪ್ರಸಕ್ತ ೨೦೦೩ರಿಂದ , ಶ್ರೀಯುತರು ಅಜರ್ ಬೈಜಾನ್ ದೇಶದ ರಾಷ್ಟ್ರಪತಿಯಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.

ಜನನ
೨೪ ಡಿಸೆಂಬರ್ ೧೯೬೧ರಂದು ಬಾಕು ನಲ್ಲಿ ಜನಿಸಿದ ಶ್ರೀಯುತರು, ರಾಜಕಾರಣಿಗಳ ಕುಟುಂಬದಲ್ಲಿ ಜನಿಸಿದರು. ತಾತ ಅಜೀಜ್ ಅಲಿಯೇವ್, ತಂದೆ ಹೈದರ್ ಅಲಿಯೇವ್ ರಿಂದ ರಾಜಕಾರಣದ ನಂಟು ಇಲ್ಹಾಂರಿಗೆ ಒದಗಿತು. ಇಲ್ಹಾಂರ ತಾಯಿ ಕಣ್ಣಿನ ವೈದ್ಯರಾಗಿದ್ದ ಜರೀಫಾ ಅಲಿಯೇವಾ.

ವಿದ್ಯಾಭ್ಯಾಸ
ಬಾಕುವಿನಲ್ಲಿ ೧೯೭೭ರವರೆಗೆ ಶಾಲೆ ಕಲಿತ ಇಲ್ಹಾಂ, ಮಾಸ್ಕೋವಿನಲ್ಲಿ ೧೯೮೨ರಲ್ಲಿ ಸ್ನಾತಕೋತ್ತರ ಪದವಿ ಪಡೆದರು.೧೯೮೫ರಲ್ಲಿ ಇತಿಹಾಸದಲ್ಲಿ ಡಾಕ್ಟರೇಟ್ ಪಡೆದು, ೧೯೯೦ರವರೆಗೆ ಮಾಸ್ಕೋನಲ್ಲಿ ಪ್ರಾಧ್ಯಾಪಕರಾಗಿದ್ದರು. ೧೯೯೧-೯೪ರ ಅವಧಿಯಲ್ಲಿ ಖಾಸಗಿ ಸಂಸ್ಥೆಯಲ್ಲಿ ದುಡಿದರು.

ವೃತ್ತಿ
೧೯೯೪-೨೦೦೩ರಲ್ಲಿ ಅಜರ್ ಬೈಜಾನ್ ದೇಶದ ತೈಲ ಮತ್ತು ನೈಸರ್ಗಿಕ ಅನಿಲ ಸಂಸ್ಥೆಯ ಉಪಾಧಕ್ಷರಾಗಿ ದುಡಿದರು. ತೈಲ ಸಂಪತ್ತನ್ನು ವಿಫುಲವಾಗಿ ಶೋಧಿಸಿ, ಹೊರತೆಗೆವ ಪಾಶ್ಚಿಮಾತ್ಯ ದೇಶದ ಸಂಸ್ಥೆಗಳೊಡನೆ ಮೈತ್ರಿ ನಿರ್ವಹಣೆ ಮತ್ತು ಒಡಂಬಡಿಕೆ ಏರ್ಪಡಿಸುವಲ್ಲಿ ತಮ್ಮ ತಂದೆ ಮತ್ತು ಅಜರ್ ಬೈಜಾನಿನ ಅಂದಿನ ರಾಷ್ಟ್ರಪತಿ ಹೈದರ್ ಅಲಿಯೇವ್ ರ ಹೆಗ್ಗುರಿಯನ್ನು ಇಲ್ಹಾಂ ಈಡೇರಿಸಿದರು. ಇಲ್ಹಾಂ ಇದೇ ಅವಧಿಯಲ್ಲಿ ರಾಜ್ಯಶಾಸ್ತ್ರದಲ್ಲಿಯೂ ಡಾಕ್ಟರೇಟ್ ಪಡೆದರು.

ರಾಜಕೀಯ ಬದುಕು
೧೯೯೯ರಲ್ಲಿ ನವ ಅಜರ್ ಬೈಜಾನ್ ಪಕ್ಷದ ಐದು ಮಂದಿ ಉಪ ಅಧ್ಯಕ್ಷರಲ್ಲಿ ಒಬ್ಬರಾಗಿ ಆಯ್ಕೆಯಾದ ಇಲ್ಹಾಂ, ೨೦೦೧ರಲ್ಲಿ ಹಿರಿಯ ಉಪಾಧ್ಯಕ್ಷರಾದರು. ೨೦೦೫ರಲ್ಲಿ ಅಧ್ಯಕ್ಷರಾದರು. ಇವರ ಅವಧಿಯಲ್ಲಿ ಪಕ್ಷದ ಸದಸ್ಯತ್ವ ೭ ಲಕ್ಷಕ್ಕೆ ಏರಿತು.

ಆಡಳಿತ
ಅಕ್ಟೋಬರ್ ೨೦೦೩ರಲ್ಲಿ ಇಲ್ಹಾಂ, ಅಜರ್ ಬೈಜಾನ್ ದೇಶದ ರಾಷ್ಟ್ರಪತಿ ಹುದ್ದೆಗೆ ಸ್ಪರ್ಧಿಸಿ ಶೇಕಡ ೭೬.೪೮% ಮತ ಗಳಿಸಿ ರಾಷ್ಟ್ರಪತಿಯಾದರು. ಅಲ್ಹಾಂರ ತಂದೆ ಹೈದರ್ ಅಲಿಯೇವ್ ತಮ್ಮ ಮಗನಿಗಾಗಿ ಪದತ್ಯಾಗ ಮಾಡಿದರು. ಅಂತರ್ರಾಷ್ಟ್ರೀಯ ನೇತಾರರ ಕಟುಟೀಕೆಗಳ ಹೊರತಾಗಿಯೂ, ತಮ್ಮ ಚುನಾವಣೆಯನ್ನು ಸಮರ್ಥಿಸಿಕೊಂಡ ಇಲ್ಹಾಂ, ಈಸಾ ಗುಂಬರ್ ರನ್ನು ಸೋಲಿಸಿದರು. ೨೦೦೮ ಮತ್ತು ೨೦೧೩ರ ಚುನಾವಣೆಗಳನ್ನೂ ಸಹ ಇಲ್ಹಾಂ ಗೆದ್ದರು. ಈ ಯಾವ ಚುನಾವಣೆಗಳೂ ಕೂಡ, ಅಜರ್ ಬೈಜಾನ್ ದೇಶದ ನಾಗರೀಕರ ಮುಕ್ತ ಆಯ್ಕೆಯಲ್ಲ ಎಂಬುದು ವಿಶ್ವಸಂಸ್ಥೆಯೇ ಸೇರಿದಂತೆ ಎಲ್ಲಾ ದೇಶಗಳ ವಾದ.

ಸರ್ವಾಧಿಕಾರದ ಆರೋಪ
೨೦೦೯ರಲ್ಲಿ ರಾಷ್ಟ್ರಪತಿ ಹುದ್ದೆಗೆ ಇದ್ದ ಅವಧಿಯ ಮಿತಿಯನ್ನು ಸಂವಿಧಾನಕ್ಕೆ ತಿದ್ದುಪಡಿ ತಂದು ತೆಗೆದು ಹಾಕಲಾಯಿತು. 
೨೦೧೩ರ ಚುನಾವನೆಯಲ್ಲಿ ಅಜರ್ ಬೈಜಾನ್ ಚುನಾವಣಾ ಆಯೋಗವು ಮೊದಲ ಬಾರಿಗೆ ಸ್ಮಾರ್ಟ್ ಫೋನ್ ಆಪ್ ಅನ್ನು ಹೊರತಂದಿತು. ಇದರ ಉದ್ದೇಶ ಮತದಾನದ ಎಣಿಕೆ ಕಾರ್ಯವನ್ನು ನೈಜವಾಗಿ ಜನ ಕಾಣಲಿ ಎಂಬುದಾಗಿತ್ತು. ಆದರೆ, ಚುನಾವಣಾ ಎಣಿಕೆಯ ಮುನ್ನವೇ ಈ ಆಪ್, ಫಲಿತಾಂಶವನ್ನು ತೋರಿಸಿತು. ಇದು ಇಲ್ಹಾಂರ ತಂತ್ರ ಎಂದು ಯೂರೋಪ್ ಮತ್ತು ವಿಶ್ವಸಂಸ್ಥೆ ಟೀಕೆ ಮಾಡಿತು. ಇದಾವುದನ್ನೂ ಲೆಕ್ಕಿಸದ ಇಲ್ಹಾಂ, ೨೦೧೩ರಲ್ಲಿ ಮತ್ತೆ ರಾಷ್ಟ್ರಪತಿಯಾದರು.

ರಾಷ್ಟ್ರಗಳ ಜೊತೆ ಮೈತ್ರಿ
ಇಲ್ಹಾಂ ಯುರೋಪಿಯನ್ ರಾಷ್ಟ್ರಗಳ ಜೊತೆ ಮತ್ತು ಅಮೇರಿಕಾ ಸಂಯುಕ್ತ ಸಂಸ್ಥಾನ್ದ ಜೊತೆ  ಮೈತ್ರಿ ಏರ್ಪಡಿಸಿಕೊಂಡಿದ್ದಾರೆ. ಅಜರ್ ಬೈಜಾನಿನ ವಿಫುಲ ತೈಲ ಸಂಪತ್ತು, ಈ ಮೈತ್ರಿಗೆ ಮೂಲ ಕಾರಣವೆಂದೂ, ಇದರ ಬಲದಿಂದಲೇ ಇಲ್ಹಾಂರ ಕೃತ್ಯಗಳಿಗೆ ಮೌನವಾಗಿ ಪಾಶ್ಚಿಮಾತ್ಯ ರಾಷ್ಟ್ರಗಳು ಇವೆ ಎಂಬುದು ಮಾನವ ಹಕ್ಕುಗಳ ಸಂಘಟನೆಗಳ ವಾದ.

ಕುಟುಂಬ
ಇಲ್ಹಾಂ ಅಲಿಯೇವ್ ರ ಪತ್ನಿ ಶ್ರೀಮತಿ ಮೆಹ್ರಿಬಾನ್ ಪಶಯೇವಾ. ೧೯೮೩ರಲ್ಲಿ ಮದುವೆಯಾದ ಶ್ರೀಯುತರಿಗೆ ೩ ಮಂದಿ ಮಕ್ಕಳು. ಮೆಹ್ರಿಬಾನ್ ಪಶಯೇವಾ ಅಜರ್ ಬೈಜಾನ್ ದೇಶದ ಮೊದಲ ಉಪರಾಷ್ಟ್ರಪತಿ ಎಂಬ ಹೆಗ್ಗಳಿಕೆಗೆ ಪಾತ್ರರಾಗಿದ್ದಾರೆ.

ಉಲ್ಲೇಖಗಳು

ರಾಜಕಾರಣಿಗಳು
ಅಜರ್ಬೈಜಾನ್
ಅಕ್ಷರ ಕೆ ವಿ

ಕೆ.ವಿ. ಅಕ್ಷರ ಅವರು ಕನ್ನಡ ಭಾಷೆಯ ನಾಟಕಕಾರರು, ನಿರ್ದೇಶಕರು , ಬರಹಗಾರರು, ಅನುವಾದಕರು, ಕವಿಯಾಗಿ ಪ್ರಸಿದ್ಧರಾಗಿದ್ದಾರೆ. ಇವರು 24 ಏಪ್ರಿಲ್ 1960 ಜನಿಸಿದರು.ತಂದೆ ಕೆ.ವಿ.ಸುಬ್ಬಣ್ಣ, ತಾಯಿ ಶೈಲಜಾ. ಪದವಿ ಶಿಕ್ಷಣವನ್ನು ಸಾಗರದಲ್ಲಿ ಪೂರೈಸಿ ನಂತರ ರಾಷ್ಟ್ರೀಯ ನಾಟಕ ಶಾಲೆಯನ್ನು ಸೇರಿದರು. ರಂಗ ಕಲೆಯ ಕುರಿತು ಪದವಿಯನ್ನು ಲಂಡನ್ ನಲ್ಲಿ  ನಂತರ ನೀನಾಸಂ ತಂಡದ ನಿರ್ದೇಶಕರಾಗಿ ತರಬೇತುದಾರರಾಗಿ ಆಡಳಿತ ಅಧಿಕಾರಿಯಾಗಿ ಅಕ್ಷರ ಪ್ರಕಾಶನದ ಮೂಲಕ ಮುದ್ರಣ ಕಾರ್ಯವನ್ನು ಆರಂಭಿಸಿದರು 
ಐದು ನಾಟಕಗಳನ್ನು ಬರೆದಿದ್ದಾರೆ 50ಕ್ಕೂ ಹೆಚ್ಚು ನಾಟಕಗಳನ್ನು ನಿರ್ದೇಶನ ಮಾಡಿದ್ದಾರೆ ಮೂವತ್ತಕ್ಕೂ ಹೆಚ್ಚು ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ ಸಾಹಿತ್ಯ ರಂಗ ಕಲೆ ಸಿನೆಮಾ ಸಂಸ್ಕೃತಿ ಹಾಗೇನೆ ಅನುವಾದ ಕಾರ್ಯ ಗಳನ್ನು ಸಹ ಮಾಡಿದ್ದಾರೆ. ಕರ್ನಾಟಕದ ಸಾಂಸ್ಕೃತಿಕ ರಾಯಭಾರಿ ಕೆ ವಿ ಸುಬ್ಬಣ್ಣ ಅವರ ಮಗನಾಗಿ ಜನಿಸಿದ ಅಕ್ಷರ

ಶಿಕ್ಷಣ
ಪ್ರೌಢ ಶಿಕ್ಷಣವನ್ನು ಹೆಗ್ಗೋಡಿನಲ್ಲಿ ಪೂರೈಸಿ ಪದವಿ ಶಿಕ್ಷಣವನ್ನು ಎಲ್.ಎಲ್. ಬಿ ಮತ್ತು ಎಸ್ ಪಿ ಎಸ್ ಕಾಲೇಜು ಸಾಗರ ಗಂಗ ತರಬೇತಿಯನ್ನು ದೆಹಲಿಯಲ್ಲಿ ಪಡೆದುಕೊಂಡರು  ಎಂ ಎ  ಡ್ರಾಮಾ
ಬ್ರಿಟಿಷ್ ಕೌನ್ಸಿಲ್ ಸ್ಕಾಲರ್ಶಿಪ್ ಪಡೆದುಕೊಂಡಿದ್ದಾರೆ

ನಿರ್ವಹಿಸಿದ ಹುದ್ದೆಗಳು
ನೀನಾಸಂನ ಕಾರ್ಯದರ್ಶಿಯಾಗಿ ಹಾಗೇನೆ ನಿರ್ದೇಶಕರಾಗಿ ಸಲ್ಲಿಸಿದ್ದಾರೆ
ನೀನಾಸಂನ ಆಡಳಿತ ಮಂಡಳಿಯ ಸದಸ್ಯರಾಗಿ ಪ್ರಸ್ತುತ ಕಾರ್ಯನಿರ್ವಹಿಸುತ್ತಿದ್ದಾರೆ
ಮಣಿಪಾಲದ ಮಾನವಿಕ ಮತ್ತು ತತ್ವಶಾಸ್ತ್ರ ವಿಭಾಗದ ಸದಸ್ಯರಾಗಿದ್ದಾರೆ

ಕೃತಿಗಳು
ವಿಶ್ವಾತ್ಮಕ ದೇಶ ಭಾಷೆ (೨೦೦೩)
ಮಾವಿನ ಮರದಲ್ಲಿ ಬಾಳೆಯ ಹಣ್ಣು (೨೦೦೨)
ರಂಗಭೂಮಿ ಪೂರ್ವ ಪಶ್ಚಿಮ
ಪ್ರತಿಭೆಯ ಒಂದು ಪ್ರವಾಹ.
ಭಾರತದ ಸಾಂಪ್ರದಾಯಿಕ ರಂಗಭೂಮಿಗೆ ಪಶ್ಚಿಮದ ಪ್ರತಿಕ್ರಿಯೆ
ಕನ್ನಡ ರಂಗಭೂಮಿಯ ಕನಸುಗಳು
ಹದಿಹರೆಯದ ಹಾಡುಗಳು
ರಂಗ ಪ್ರಪಂಚ
ಹೊಸ ಶತಮಾನಕ್ಕೆ ಹೊಸ ಪರಿಭಾಷೆಗಳು.

ನಿರ್ದೇಶನ ಮಾಡಿದ ನಾಟಕಗಳು
ಬೆಟ್ಟಕ್ಕೆ ಚಳಿಯಾದರೆ
ಗವರ್ಮೆಂಟ್ ಇನ್ಸ್ಪೆಕ್ಟರ್
3 ಕನಸಿನ ಸಂಗೀತ ನಾಟಕ
ತಾಯಿ
ಮಹಿಮಾಪುರ
ಆಲಿಬಾಬ
ನೀಲಿ ಕುದುರೆ
ಸಾಂಬಶಿವ ಪ್ರಹಸನ
ಆಷಾಢದ ಒಂದು ದಿನ
ಮ್ಯಾಕ್ ಬೆತ್
ತುಘಲಕ್
ತುಕ್ರನ ಕನಸು
ಸಂಗ್ಯಾ ಬಾಳ್ಯ
ಸ್ವಪ್ನ ನಾಟಕ
ಕಿರಗೂರಿನ ಗಯ್ಯಾಳಿಗಳು
ಶಹಜಹಾನ್
ಹೊಸ ಸಂಸಾರ
ಸಹ್ಯಾದ್ರಿ ಕಾಂಡ
ಅಹಲ್ಯೆ
ಸಕ್ಕರೆ ಗೊಂಬೆ
ಸಂಸನ ಕುರುಕ್ಷೇತ್ರ
ಮಂತ್ರ ಶಕ್ತಿ
ಚೂರಿ ಕಟ್ಟೆ ಅರ್ಥಾತ್ ಕಲ್ಯಾಣಪುರ
ನೂರ್ ಜಹಾನ್ 
ಅಮನಿ
ಸಂಸಾರದಲ್ಲಿ ಸನಿದಪ
ವೆನಿಸ್ಸಿನ ವ್ಯಾಪಾರ
ಭೂತ
ಪಾತರಗಿತ್ತಿ ಪಕ್ಕ
ಕರ್ಮ ವಿಕ್ರಮ
ಸ್ವಯಂವರ ಲೋಕ
ಲಹರಿ
ತಾಳಿ ಕಟ್ಟಿ ಕೊಳ್ಳಿನಿ
ಶಿಶಿರ ವಸಂತ
ನಮಗೂ ನಿಮಗೂ ಹರಿ ಉದಯದ ಬಾಗಿಲು ತೆರೆದವರೇ ಅಲ್ಲ
ಬಹು ಗಿರಿ
ಭಾರತ ಯಾತ್ರಾ
ಆಂಗ್ಲ ನೌಕಾ ಕ್ಯಾಪ್ಟನ್
ಗೂಡಿನ ಒಳಗೆ ಒಂದು  ಅಕ್ಕಿ
ಹೇಗೆ ಬೇಕೋ ಹಾಗೆ
ಕವಿತೆ ಅಂದ್ರೆ ಏನ್ರೀ
ಸೇತು ಬಂಧನ
ಮಾಲತಿ ಮಾಧವ.

ಪ್ರಶಸ್ತಿಗಳು
ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ
ಕರ್ನಾಟಕ ನಾಟಕ ಅಕಾಡೆಮಿ ಪ್ರಶಸ್ತಿ
ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ.
ರಂಗಮನೆ ಪ್ರಶಸ್ತಿ

ಉಲ್ಲೇಖಗಳು

ಉಲ್ಲೇಖ

ನಾಟಕಕಾರರು
ಲೇಖಕರು
ಬಾರ್ಟೊಲೊಮೆ ಎಸ್ಟೆಬಾನ್ ಮುರಿಲ್ಲೊ

ಬಾರ್ಟೋಲೊಮೆ ಎಸ್ಟೆಬಾನ್ ಮುರಿಲ್ಲೊ (ಡಿಸೆಂಬರ್ 1617 ರ ಕೊನೆಯಲ್ಲಿ , ಜನವರಿ 1, 1618 ಜನನ - ಏಪ್ರಿಲ್ 3, 1682 ) ಸ್ಪ್ಯಾನಿಷ್ ಬರೊಕ್ ವರ್ಣಚಿತ್ರಕಾರರಾಗಿದ್ದರು.  ಧಾರ್ಮಿಕ ಕೃತಿಗಳು, ಸಮಕಾಲೀನ ಮಹಿಳೆಯರ ಮತ್ತು ಮಕ್ಕಳ  ವರ್ಣಚಿತ್ರಗಳನ್ನು  ಬಿಡಿಸಿದ್ದಾರೆ.
ಅವರ ಚಿತ್ರಗಳು ಉತ್ಸಾಹಭರಿತ, ಹೂವಿನ ಹುಡುಗಿಯರ ನೈಜವಾದ ಭಾವಚಿತ್ರಗಳು, ರಸ್ತೆ, ಅರ್ಚಗಳು, ಮತ್ತು ಭಿಕ್ಷುಕರು, ಆ  ಕಾಲದ ದೈನಂದಿನ ಜೀವನದ ದಾಖಲೆಗಳನ್ನು ಬಿಡಿಸಿದ್ದಾರೆ 
.

ಬಾಲ್ಯ
ಮುರಿಲ್ಲೋ ಗ್ಯಾಸ್ಪರ್ ಎಸ್ಟೆಬಾನ್ ಮತ್ತು ಮಾರಿಯಾ ಪೆರೆಜ್ ರ ಮಗನಾಗಿ  ಜನಿಸಿದರು. ಅವರು ಸೆವಿಲ್ಲೆ ಅಥವಾ ಪಿಲಾಸ್ನಲ್ಲಿ ಸಣ್ಣದಾದ ಅಂಡಲೂಸಿಯನ್ ಪಟ್ಟಣದಲ್ಲಿ ಜನಿಸಿರಬಹುದು ಎಂದು ಹೇಳಲಾಗಿದೆ. ಅವರ ತಂದೆ ಕ್ಷೌರಿಕ ಮತ್ತು ಶಸ್ತ್ರಚಿಕಿತ್ಸಕರಾಗಿದ್ದರು.1627 ಮತ್ತು 1628 ರಲ್ಲಿ ಅವರ ಹೆತ್ತವರು ಮೃತಪಟ್ಟ ನಂತರ,ಅವರು ತಮ್ಮ ಸಹೋದರಿಯ ಗಂಡನ ಆಶ್ರಯದಲ್ಲಿದ್ದರು. ಮುರಿಲ್ಲೋ ತನ್ನ ತಂದೆಯ ಉಪನಾಮವನ್ನು ಅಪರೂಪವಾಗಿ ಬಳಸಿದರು,ಮತ್ತು ಅವನ ತಾಯಿಯ ಅಜ್ಜ, ಎಲ್ವಿರಾ ಮುರಿಲ್ಲೊನಿಂದ ಅವನ ಉಪನಾಮವನ್ನು ತೆಗೆದುಕೊಂಡರು.

ಲೆಗಸಿ
ಮುರಿಲ್ಲೊ ಅನೇಕ ವಿದ್ಯಾರ್ಥಿಗಳನ್ನು ಮತ್ತು ಅನುಯಾಯಿಯನ್ನು ಹೊಂದಿದ್ದರು. ಅವರ ವರ್ಣಚಿತ್ರಗಳ ಸಮೃದ್ಧ ಅನುಕರಣೆ ಸ್ಪೇನ್ ಮತ್ತು  ಯುರೋಪ್ನಾದ್ಯಂತ ಖ್ಯಾತಿ ತಂದುಕೊಟ್ಟಿತು, ಮತ್ತು 19 ನೇಯ ಶತಮಾನಕ್ಕೂ ಮುಂಚಿತವಾಗಿ ಅವರ  ಕೆಲಸವು ಇತರ ಸ್ಪ್ಯಾನಿಷ್ ಕಲಾವಿದರಿಗಿಂತ ಹೆಚ್ಚು ಜನಪ್ರಿಯವಾಗಿತ್ತು. ಅವರ ಶೈಲಿಯ ಪ್ರಭಾವಕ್ಕೊಳಗಾದ ಕಲಾವಿದರಲ್ಲಿ ಗೇನ್ಸ್ಬರೋ ಮತ್ತು ಗ್ರೀಝ್ ಸೇರಿದ್ದರು.

ಉಲ್ಲೇಖಗಳು

ಸಾಹಿತ್ಯ

ಬಾಹ್ಯ ಕೊಂಡಿಗಳು 

 Paintings in Museums and Public Art Galleries Worldwide
 Murillo Biography, Style and Critical Reception
 Murillo Gallery at MuseumSyndicate
 Murillo at ArtRenewalCenter

ಚಿತ್ರಕಾರರು
ಕಲಿ

ಹಿಂದೂಗಳ ಪ್ರಕಾರ, ಕಲಿಯು ಕಲಿಯುಗದ ಅಗ್ರಗಣ್ಯ ಅಧಿಪತಿ ಮತ್ತು ಹಿಂದೂ ದೇವತೆ ವಿಷ್ಣುವಿನ ೧೦ನೇ ಮತ್ತು ಅಂತಿಮ ಅವತಾರನಾದ ಕಲ್ಕಿಯ ಬದ್ಧ ವೈರಿ. ಕಲ್ಕಿ ಪುರಾಣದಲ್ಲಿ, ಅವನನ್ನು ರಾಕ್ಷಸನಾಗಿ ಮತ್ತು ಎಲ್ಲ ಅಧರ್ಮದ ಮೂಲವಾಗಿ ಚಿತ್ರಿಸಲಾಗಿದೆ. ಮಹಾಭಾರತದಲ್ಲಿ, ಅವನು ನಳನ ಮೈಮೇಲೆ ಬಂದ ಗಂಧರ್ವನಾಗಿದ್ದನ್ನು, ಮತ್ತು ನಳನು ತನ್ನ ರಾಜ್ಯವನ್ನು ಪಗಡೆ ಆಟದಲ್ಲಿ ಅವನ ಸೋದರನಾದ ಪುಷ್ಕರನಿಗೆ ಕಳೆದುಕೊಳ್ಳುವಂತೆ ಬಲವಂತಪಡಿಸಿದನು.

ಕಲ್ಕಿ ಪುರಾಣವು ಇವನನ್ನು ದೊಡ್ಡ ನಾಲಿಗೆ, ಮತ್ತು ವಿಪರೀತ ದುರ್ನಾತ ಹೊಂದಿರುವ ಹೊಗೆಮಸಿ ಬಣ್ಣದ ಬೃಹತ್ ಜೀವಿ ಎಂದು ವರ್ಣಿಸುತ್ತದೆ. ತನ್ನ ಜನನದಿಂದಲೇ, ಇವನು ಒಂದು ಉಪಾಸ್ಥಿ (ಆರಾಧನೆ) ಮೂಳೆಯನ್ನು ಹೊತ್ತೊಯ್ಯುತ್ತಿದ್ದನು. ಈ ರಾಕ್ಷಸನು ಜೂಜು, ಮದ್ಯ, ವ್ಯಭಿಚಾರ, ಹತ್ಯೆ ಮತ್ತು ಚಿನ್ನವನ್ನು ತನ್ನ ಶಾಶ್ವತ ವಾಸಸ್ಥಾನಗಳಾಗಿ ಆಯ್ದುಕೊಂಡನು ಎಂದು ಕಲ್ಕಿ ಪುರಾಣವು ಹೇಳುತ್ತದೆ. ಕಲಿಯು ಪೌರಾಣಿಕ ಜೀವಿಗಳ ವರ್ಗದವನು (ಗಂಧರ್ವರಿಗೆ ಸಂಬಂಧಿತನಾದ, ಮತ್ತು ಜೂಜನ್ನು ಇಷ್ಟಪಡುವವನು ಎಂದು ಕೆಲವರು ಭಾವಿಸುತ್ತಾರೆ) ಎಂದು ಸಂಸ್ಕೃತ-ಇಂಗ್ಲಿಷ್ ನಿಘಂಟು ಹೇಳುತ್ತದೆ. ಭಾಗವತ ಪುರಾಣವು ಇವನನ್ನು ರಾಜನ ಉಡುಗೆಯನ್ನು ಧರಿಸಿರುವ ಶೂದ್ರ ಎಂದು ವರ್ಣಿಸುತ್ತದೆ. ಭಾರತದಲ್ಲಿ ಪವಿತ್ರ ಹಸುವಿನ ವಧೆಯನ್ನು ವಿರೋಧಿಸುವ ಒಂದು ಮುಂಚಿನ ೨೦ನೇ ಶತಮಾನದ ಗೋಮಾಂಸ ಭಕ್ಷಣ ವಿರೋಧಿ ಕರಪತ್ರವು ಕಲಿಯನ್ನು ನಾಯಿಯಂಥ ಮುಖ, ಹೊರಚಾಚಿಕೊಂಡಿರುವ ಹಲ್ಲುಗಳು, ಚೂಪು ತುದಿಯ ಕಿವಿಗಳು, ಉದ್ದನೆಯ ಹಸಿರುಬಣ್ಣದ ದಟ್ಟವಾದ ಕೂದಲು ಹೊಂದಿರುವ ಮತ್ತು ಕೆಂಪು ತುಂಡುದಟ್ಟಿ ಹಾಗೂ ಚಿನ್ನದ ಆಭರಣಗಳನ್ನು ಧರಿಸಿರುವ ಕಂದು ಚರ್ಮದ ರಾಕ್ಷಸನಾಗಿ ಚಿತ್ರಿಸುತ್ತದೆ.

ಕಾಲದ ನಾಲ್ಕು ಯುಗಗಳಾದ ಸತ್ಯಯುಗ, ತ್ರೇತಾಯುಗ, ದ್ವಾಪರಯುಗ ಮತ್ತು ಕಲಿಯುಗಗಳನ್ನು ವೈದಿಕ ಕಾಲದಲ್ಲಿ ಜನಪ್ರಿಯವಾಗಿದ್ದ ಪಗಡೆ ಆಟದ ಪಗಡೆ ಎಸೆತಗಳಿಂದ ಹೆಸರಿಸಲಾಗಿದೆ. ಅವುಗಳ ಕ್ರಮವು ಪ್ರತಿ ಎಸೆತದ ಅನುಕೂಲಕರತೆಯೊಂದಿಗೆ ತಾಳೆಹೊಂದುತ್ತದೆ: "ಸತ್ಯ"ವು ಅತ್ಯುತ್ತಮ ಎಸೆತವಾದರೆ, "ಕಲಿ"ಯನ್ನು ಅತ್ಯಂತ ಕೆಟ್ಟ ಎಸೆತವೆಂದು ಪರಿಗಣಿಸಲಾಗುತ್ತದೆ. ಮಹಾಭಾರತದ ಅವಧಿಯಲ್ಲಿ, ನಳ ರಾಜನು ಕಲಿಯ ಬೇರ್ಪಡಿಸಲ್ಪಟ್ಟ ಆತ್ಮವನ್ನು ವಿಭೀದಕ ಮರಕ್ಕೆ (ಶಾಂತಿಮರ) ಉಚ್ಚಾಟಿಸುತ್ತಾನೆ. ಈ ಮರದ ಹಣ್ಣುಗಳು ವೈದಿಕ ಪಗಡೆ ಆಟಕ್ಕೆ ದಾಳಗಳಾಗಿ ಬಳಸಲಾದ ಬೀಜಕೋಶಗಳನ್ನು ಹೊಂದಿರುತ್ತದೆ. ಹಾಗಾಗಿ, ಕಲಿಯ ಹೆಸರಷ್ಟೇ ಅಲ್ಲದೆ, ಜೂಜಿನ ಪ್ರತಿ ಅವನ ಒಲವು ಮತ್ತು ದುಷ್ಟನೆಂಬುವ ಪ್ರಸಿದ್ಧಿಯು ಈ ಪಗಡೆ ಆಟದಿಂದ ಬರುತ್ತದೆ.

ಉಲ್ಲೇಖಗಳು

ಹಿಂದೂ ಧರ್ಮದಲ್ಲಿನ ರಾಕ್ಷಸರು
ಅರ್ತುರ್ ರಸಿಜ಼ಾದೆ

ಅರ್ತುರ್ ರಸಿಜ಼ಾದೆ ಅಜರ್ ಬೈಜಾನ್ ದೇಶದ ಪ್ರಧಾನಿ ಆಗಿ ೨೨ ವರ್ಷ ಕಾಲ ಸೇವೆ ಸಲ್ಲಿಸಿದ ರಾಜಕಾರಣಿ.

ಜನನ
ಅರ್ತುರ್ ರಸಿಜ಼ಾದೆ ಇಂದಿನ ಗಂಜಾ ದಲ್ಲಿ ೨೬ ಫೆಬ್ರವರಿ ೧೯೩೫ರಂದು ಜನಿಸಿದರು. ಅರ್ತುರ್ ರ ತಂದೆ ತೈರ್ ಆಮೆದ್ ಒಗುಲು ರಸಿಜ಼ಾದೆ ದ್ವಿತೀಯ ವಿಶ್ವಯುದ್ಧದಲ್ಲಿ ಹೋರಾಡಿ ವೀರ ಮರಣ ಪಡೆದ ಸೈನಿಕ.

ವಿದ್ಯೆ
೧೯೫೨ರಲ್ಲಿ ಅರ್ತುರ್ ಶಾಲಾ ವಿದ್ಯಾಭ್ಯಾಸ ಮುಗಿಸಿದರು. ೧೯೫೭ರಲ್ಲಿ ಔದ್ಯೋಗಿಕ ತರಬೇತಿ ಪಡೆದು ತೈಲ ಮೆಕ್ಯಾನಿಕಲ್ ಇಂಜಿನಿಯರಿಂಗ್ ಅಲ್ಲಿ ಪದವಿ ಪಡೆದರು. ೧೯೭೩ರಲ್ಲಿ ತಾವು ಓದಿದ ಇಂಜಿನಿಯರಿಂಗ್ ಕಾಲೇಜಿಗೆ ಉಪ ಪ್ರಾಂಶುಪಾಲರಾದರು.

ವೃತ್ತಿ
ತೈಲ ಮೆಕ್ಯಾನಿಕಲ್ ಇಂಜಿನಿಯರಿಂಗ್ ಕ್ಷೇತ್ರದಲ್ಲಿ ಪರಿಣತಿ ಪಡೆದ ಕಾರಣ, ಅಜರ್ ಬೈಜಾನ್ ದೇಶದ ವಿಫುಲ ತೈಲ ಸಂಪತ್ತಿನ ಹೊರತೆಗೆಯುವಿಕೆಯಲ್ಲಿ ಅರ್ತುರ್ ರ ಸೇವೆಯನ್ನು ಸರ್ಕಾರ ಪಡೆಯಲು ನಿರ್ಧರಿಸಿತು. ೧೯೭೮-೮೧ರಲ್ಲಿ ಯೋಜನಾ ಆಯೋಗದ ಉಪ ಅಧ್ಯಕ್ಷ ಹುದ್ದೆ, ೧೯೮೧-೮೬ರಲ್ಲಿ ಪರಿಣತ ಹುದ್ದೆ, ೧೯೮೬-೯೨ರ ಅವಧಿಗೆ  ಮಂತ್ರಿ ಮಂಡಲದ ಯೋಜನಾ ಸಲಹೆಗಾರ, ೧೯೯೨-೯೬ರಲ್ಲಿ ಆರ್ಥಿಕ ಅಭಿವೃದ್ಧಿ ಮಂಡಳಿ ಸದಸ್ಯತ್ವ, ೧೯೯೬ರಲ್ಲಿ ಅಧ್ಯಕ್ಷರ ಸಲಹೆಗಾರ ಹೀಗೆ ಹಂತ ಹಂತವಾಗಿ ಅರ್ತುರ್ ಉನ್ನತಿ ಸಾಧಿಸಿದರು.

ರಾಜಕೀಯ
ಸೋವಿಯತ್ ರಷ್ಯಾದ ಆಡಳಿತದಲ್ಲಿ ಕಮ್ಯೂನಿಸ್ಟ್ ಪಕ್ಷದ ಸದಸ್ಯರಾಗಿದ್ದ ಅಲಿಯೇವ್, ಸಕ್ರಿಯ ರಾಜಕೀಯದಲ್ಲಿ ತೊಡಗಿದ್ದರು.
೧೯೯೬ರಲ್ಲಿ ಅಜರ್ ಬೈಜಾನ್ ದೇಶದ ಉಪ ಪ್ರಧಾನಿಯಾಗಿ ಅರ್ತುರ್ ರನ್ನು ನೇಮಕ ಮಾಡಲಾಯಿತು.೭ ವರ್ಷ ಕಾಲ ಈ ಹುದ್ದೆಯಲ್ಲಿ ಕೆಲಸ ಮಾಡಿದ ಅರ್ತುರ್, ಹಲವು ಸಂದಿಗ್ಧ ಪರಿಸ್ಥಿತಿಗಲ ನಡುವೆ ಅಜರ್ ಬೈಜಾನ್ ಅನ್ನು ಮುನ್ನಡೆಸಿದರು. ತೈಲ ಬೆಲೆ ಇಳಿಕೆ, ಏಷ್ಯನ್ ಕರೆನ್ಸಿ ಸಂಕಟ, ೨೦೦೧ರ ಆರ್ಥಿಕ ಹಿಂಜರಿತ, ೨೦೦೩ರ ಇರಾಕ್ ನಲ್ಲಿನ ಯುದ್ಧ ಹೀಗೆ ಹಲವು ಸವಾಲುಗಳನ್ನು ಎದುರಿಸಿದರು.

೨೦೦೩ರ ಸವಾಲು
೨೦೦೩ರಲ್ಲಿ ಅಂದಿನ ಅಧ್ಯಕ್ಷ ಹೈದರ್ ಅಲಿಯೇವ್ ತಮ್ಮ ಪದವಿಗೆ ರಾಜೀನಾಮೆ ಇತ್ತಾಗ, ಆಗಸ್ಟ್ ೨೦೦೩ರಲ್ಲಿ ಅರ್ತುರ್ ಪ್ರಧಾನಿ ಪದವಿಗೆ ರಾಜೀನಾಮೆ ಇತ್ತರು ಅರ್ತುರ್ ರನ್ನು ಉಪ ಪ್ರಧಾನಿಯಾಗಿಸಿ ಹೈದರ್, ತಮ್ಮ ಮಗ ಇಲ್ಹಾಂರನ್ನು ಪ್ರಧಾನಿಯಾಗಿಸಿದರು. ನವೆಂಬರ್ ಹೊತ್ತಿಗೆ, ಇಲ್ಹಾಂರನ್ನು ರಾಷ್ಟ್ರದ ಅಧ್ಯಕ್ಷರನ್ನಾಗಿ ಮಾಡಿ, ಮತ್ತೆ ಅರ್ತುರ್ ರನ್ನೇ ಪ್ರಧಾನಿ ಹುದ್ದೆಗೆ ನೇಮಕ ಮಾಡಿದರು.
೨೦೦೩ರಿಂದ ೧೫ ವರ್ಷ ಕಾಲ, ಅರ್ತುರ್ ಅಜರ್ ಬೈಜಾನಿನ ಪ್ರಧಾನಿ ಹುದ್ದೆಯಲ್ಲಿ ಸೇವೆ ಸಲ್ಲಿಸಿದರು. ೮೩ ವರ್ಷ ವಯಸ್ಸಿನಲ್ಲಿ ಆರೋಗ್ಯದ ಕಾರಣ ನೀಡಿ, ೨೦೧೮ರಲ್ಲಿ ವಿದೇಶಾಂಗ ನೀತಿ ನಿರ್ವಹಣೆಯಲ್ಲಿ ರಾಷ್ಟ್ರದ ಅಧ್ಯಕ್ಷ ಇಲ್ಹಾಂ ಅಲಿಯೇವ್ ರ ಸಹಾಯಕರಾಗಿದ್ದ ನವ್ರೋಜ್ ಮಮ್ಮಡೋವ್ ಅಜರ್ ಬೈಜಾನಿನ ಹೊಸ ಪ್ರಧಾನ ಮಂತ್ರಿಯಾಗಿ ನೇಮಕ ಮಾಡಲಾಯಿತು. ಅಲಿಯೇವ ಕುಟುಂಬದ ಅಣತಿಯಂತೆ ಕಾರ್ಯ ನಿರ್ವಹಿಸುವಲ್ಲಿ ನವ್ರೋಜ಼್ ಕೂಡಾ ಒಬ್ಬರು ಎಂಬುದು ವಿರೊಧ ಪಕ್ಷಗಳ ಅಳಲು.

ಕುಟುಂಬ
ಅರ್ತುರ್ ರಿಗೆ ಮದುವೆಯಾಗಿ, ಒಬ್ಬ ಮಗಳು ಇದ್ದಾಳೆ. ಸೈನಿಕ ಕುಟುಂಬದಿಂದ ಬಂದ ಅರ್ತುರ್, ಸೇನೆಯಲ್ಲಿ ಸೇವೆ ಸಲ್ಲಿಸಲು ಆಗಲಿಲ್ಲ ಎಂದು ವಿಷಾದ ವ್ಯಕ್ತ ಪಡಿಸಿದ್ದರು.

ಪ್ರಶಸ್ತಿ
೨೦೦೬ರಲ್ಲಿ ಅಜರ್ ಬೈಜಾನ್ ದೇಶದ ಆರ್ಥಿಕ ಅಭಿವೃದ್ದಿಗೆ ನೀಡಿದ ಕೊಡುಗೆಗಾಗಿ ಅರ್ತುರ್ ರಿಗೆ ಇಸ್ತಿಗ್ ಲಾಲ್ ಆರ್ಡರ್ ಪ್ರಶಸ್ತಿಯನ್ನು ನೀಡಿ, ರಾಷ್ಟ್ರದ ಅಧ್ಯಕ್ಷಇಲ್ಹಾಂ ಅಲಿಯೇವ್ ಪುರಸ್ಕರಿಸಿದರು. ೨೦೧೫ರಲ್ಲಿ ಶೊಹ್ರತ್ ಆರ್ಡರ್ ಪ್ರಶಸ್ತಿಯನ್ನು ನೀಡಿ ಸನ್ಮಾನ ಮಾಡಲಾಯಿತು. ಶರಾಫ್ ಆರ್ಡರ್, ಪ್ರಾನ್ಸ್ ದೇಶದ ನ್ಯಾಷನಲ್ ಆರ್ಡರ್ ಆಫ್ ಲೆಜಿಯನ್ ಆಫ್ ಆನರ್ ಪ್ರಶಸ್ತಿಗಳು ಕೂಡಾ ಅರ್ತುರ್ ರಿಗೆ ಲಭಿಸಿವೆ. ೧೯೭೧ರಲ್ಲಿ ಅಂದಿನ ಸೋವಿಯತ್ ರಷ್ಯಾ ನೀಡುತ್ತಿದ್ದ ಯು ಎಸ್ ಎಸ್ ಆರ್ ಸ್ಟೇಟ್ ಪ್ರಶಸ್ತಿಯನ್ನು ಅರ್ತುರ್ ಪಡೆದಿದ್ದರು.

ಉಲ್ಲೇಖಗಳು 

ಅಜರ್ಬೈಜಾನ್
ರಾಜಕಾರಣಿಗಳು
ಇಶಾಕ್ ಜಹಾಂಗಿರಿ

ಇಶಾಕ್ ಜಹಾಂಗಿರಿ ಪ್ರಸಕ್ತ ಇರಾನ್ ದೇಶದ ಉಪ ಅಧ್ಯಕ್ಷ ಆಗಿ ಕಾರ್ಯ ನಿರ್ವಹಣೆ ಗೈಯ್ಯುತ್ತಿರುವ ರಾಜಕಾರಣಿ.

ಜನನ

ಇಶಾಕ್ ೨೧ ಜನವರಿ ೧೯೫೮ರಲ್ಲಿ ಕೆರ್ಮನ್ ಪ್ರಾಂತ್ಯದ ಸಿರ್ಜಾನ್ ಎಂಬ ಊರಿನಲ್ಲಿ ಇಶಾಕ್ ಜಹಾಂಗಿರಿ ಕೌಹ್ಶಾಹಿ ಎಂಬ ಹೆಸರಿನಲ್ಲಿ ಜನಿಸಿದರು. ಇಶಾಕ್ ರಿಗೆ ಬಾಲ್ಯದಿಂದಲೇ ರಾಜಕೀಯ ಚಟುವತಿಕೆ ನಡೆಸಲು ತಂದೆಯೇ ಪ್ರೇರಣೆ. ಇರಾನ್ ದೊರೆ ಮೊಹಮ್ಮದ್ ರೇಜ಼ಾ ಷಾ ಪಹ್ಲವಿ ವಿರುದ್ಧ ಛಟುವಟಿಕೆ ಮಾಡಿದ ಕಾರಣ, ಇರಾನ್ ಸೇನೆಯಿಂದ ಘಾಸಿಗೆ ಒಳಗಾದ ಇಶಾಕ್, ವಿದ್ಯಾಭ್ಯಾಸದ ಕಡೆಗೆ ಗಮನ ಇತ್ತರು. ಟೆಹರಾನಿನ ಇಸ್ಲಾಮಿಕ್ ಆಜ಼ಾದ್ ವಿಶ್ವವಿದ್ಯಾಲಯದಲ್ಲಿ ಔದ್ಯೋಗಿಕ ನಿರ್ವಹನೆ ವಿಷಯದಲ್ಲಿ ಡಾಕ್ಟರೇಟ್ ಪಡೆದ ಇಶಾಕ್, ರಾಜಕೀಯ ಚಟುವಟಿಕೆಯಿಂದ ಹಿಂದೆ ಸರಿಯಲಿಲ್ಲ.

ರಾಜಕೀಯ
೧೯೭೯ರ ಇರಾನ್ ಕ್ರಾಂತಿಯಲ್ಲಿ ಸಕ್ರಿಯ ಪಾತ್ರ ನಿರ್ವಹಿಸಿದ ಇಶಾಕ್, ೧೯೮೦ರಲ್ಲಿ ಕೆರ್ಮನ್ ಪ್ರಾಂತ್ಯದ ಕೃಷಿ ವಿಭಾಗದ ಉಪ ನಿರ್ದೇಶಕರಾಗಿ ನಿಯುಕ್ತಿ ಗೊಂಡರು. ೧೯೮೨ರಲ್ಲಿ ನಿರ್ದೇಶಕ ಹುದ್ದೆಗೆ ಏರಿದ ಇಶಾಕ್, ೧೯೮೪ರಲ್ಲಿ ಇರಾನ್ ಸಂಸತ್ ಚುನಾವಣೆಗೆ ನಿಂತರು.೨ ಬಾರಿ ಸಂಸತ್ ಗೆ ಆಯ್ಕೆ ಆದ ಇಶಾಕ್, ೧೯೯೨ರಲ್ಲಿ ಇಸ್ಫಹಾನ್ ಪ್ರಾಂತ್ಯದ ರಾಜ್ಯಪಾಲರಾಗಿ ನೇಮಕ ಗೊಂಡರು. ೫ ವರ್ಷ ಆ ಹುದ್ದೆಯನ್ನು ನಿರ್ವಹಣೆ ಮಾಡಿದ ಇಶಾಕ್, ೧೯೯೭ರಲ್ಲಿ ಮೊಹಮದ್ ಖಟಾಮಿ ಸರ್ಕಾರದ ಗಣಿ ಖಾತೆಯ ಸಚಿವರಾಗಿ ನಿಯುಕ್ತಿಗೊಂಡರು.೨೦೦೫ರವರೆಗೆ ಸತತ್ವಾಗಿ ಅದೇ ಹುದ್ದೆಯಲ್ಲಿ ಮುಂದುವರಿದ ಇಶಾಕ್, ಮಹಮ್ಮದ್ ಅಹ್ಮದಿನಿನೆಜಾದ್ ಅಧ್ಯಕ್ಷರಾಗಿ ಆಯ್ಕೆಯಾದಾಗ ರಾಜೀನಾಮೆ ಇತ್ತರು.

ಅಧ್ಯಕ್ಷ
೨೦೦೮ರಲ್ಲಿ ಇಶಾಕ್ ಅಧ್ಯಕ್ಷ ಹುದ್ದೆಗೆ ಚುನಾವಣೆಗೆ ನಿಲ್ಲುವರು ಎಂಬ ವದಂತಿ ಹಬ್ಬಿದಾಗ, ಇಶಾಕ್ ಅದನ್ನು ನಿರಾಕರಿಸಿದರು.
೨೦೧೩ರಲ್ಲಿ ಅಕ್ಬರ್ ರಫ್ಸಂಜಾನಿ ಪರವಾಗಿ ಪ್ರಚಾರ ಮಾಡಿದ ಹಸನ್, ರಫ್ಸಂಜಾನಿರವರ ರಾಜಕೀಯ ಪ್ರಭಾರಿಯಾಗಿ ಕೆಲಸ ಮಾಡಿದರು.೨೦೧೩ರ ಜುಲೈನಲ್ಲಿ ಅಧ್ಯಕ್ಷರಾಗಿ ಆಯ್ಕೆಗೊಂಡ ಹಸನ್ ರೌಹಾನಿ, ಇಶಾಕ್ ರನ್ನು ಪ್ರಥಮ ಉಪ ಅಧ್ಯಕ್ಷ ಹುದ್ದೆಗೆ ನೇಮಕ ಮಾಡಿದರು.

ಆಡಳಿತ
ಆರ್ಥಿಕ ದಿಗ್ಬಂಧನ ಮತ್ತು ತೈಲ ಬೆಲೆ ಇಳಿಕೆಗಳ ಅವಳಿ ಹೊಡೆತಗಳು ಇರಾನ್ ಆರ್ಥಿಕ ಪರಿಸ್ಥಿತಿಯನ್ನು ಘಾಸಿ ಗೊಳಿಸಿವೆ. ಅಣ್ವಸ್ತ್ರ ಕಾರ್ಯಕ್ರಮವನ್ನು ಹಿಂದೆ ಪಡೆಯದ ಹೊರತು ಈ ಯಾವುದೇ ಕ್ರಮಗಳನ್ನು ಹಿಂದೆ ಪಡೆವ ಮಾತೇ ಇಲ್ಲ ಎಂದು ಅಮೇರಿಕಾ ಮತ್ತು ಯುರೋಪ್ ಒಕ್ಕೂಟ ಸರ್ಕಾರಗಳು ಹೇಳುತ್ತಿವೆ. ಉಪ ಅಧ್ಯಕ್ಷರಾಗಿ ಪ್ರಪಂಚದ ಕಣ್ಣಿಗೆ ಇರಾನ್ ನೀತಿ ನಿರೂಪಣೆ ಮಾಡುತ್ತಿರುವ ಇಶಾಕ್, ಆರ್ಥಿಕ ಹೊರೆಯ ಕಾರಣದಿಂದ ಯಾವುದೇ ಕಾರಣಕ್ಕೂ ಅಣ್ವಸ್ತ್ರಗಳನ್ನು ತಯಾರಿಸುವ ಕಾರ್ಯಕ್ರಮಕ್ಕೆ ನಿಲುಗಡೆ ಉಂಟು ಮಾಡುವುದಿಲ್ಲ ಎಂಬ ನಿಲುವಿಗೆ ಅಂಟಿಕೊಂಡಿದ್ದಾರೆ. ತಮ್ಮ ರಾಷ್ತ್ರದ ಸಾರ್ವಭೌಮತೆಯನ್ನು ಪ್ರಶ್ನಿಸುವ ಮತ್ತು ದೇಶದ ಸೈನಿಕ ಕಾರ್ಯಕ್ರಮಗಳನ್ನು ವಿರೊಧಿಸುವ ಯಾವುದೇ ನಡೆಗೆ ತಮ್ಮ ವಿರೋಧ ಇದೆ ಎಂದು ಪ್ರತಿಪಾದನೆ ಮಾಡುವ ಇಶಾಕ್, ತೈಲ ಒಂದೇ ಅಲ್ಲದೆ, ಇರಾನಿನ ಖನಿಜ ಸಂಪತ್ತು ಮತ್ತು ರಾಷ್ಟ್ರದ ಜನತೆಯ ಸ್ವಾಭಿಮಾನವು ಈ ಕಷ್ಟದ ದಿನಗಳ ದುರ್ಭರ ಸ್ಥಿತಿಯಿಂದ ಹೊರತರೆಲಿದೆ ಎಂದು ನುಡಿಯುತ್ತಾರೆ.

೨೦೧೭ರ ಅಧ್ಯಕ್ಷ ಚುನಾವಣೆ
೨೦೧೭ರಲ್ಲಿ ಇಶಾಕ್ ಅಧ್ಯಕ್ಷ ಹುದ್ದೆಗೆ ಚುನಾವಣೆಗೆ ನಿಲ್ಲುವ ಮಾತುಗಳು ಕೇಳಿ ಬಂದಾಗ, ಅದನ್ನು ತಳ್ಳಿ ಹಾಕದ ಇಶಾಕ್, ಏಪ್ರಿಲ್ ೨೦೧೭ರ ವರೆಗೆ ಉನಾವಣೆಗೆ ಸ್ಪರ್ಧಿಸುವ ಉಮೇದಿನಲ್ಲಿಯೇ ಇದ್ದರು. ಆದರ, ಅವರ ವಿರೋಧಿಗಳು, ಇದು ಹಸನ್ ರೌಹಾನಿಯವರಿಗೆ ವಿರೋಧ ವ್ಯಕ್ತ ಮಾಡಿ, ಕಡೆ ಘಳಿಗೆಯಲ್ಲಿ ಅವರ ಪರ ನಿಂತು, ಉಮೇದುವಾರಿಕೆ ಹಿಂಪಡೆವ ತಂತ್ರ ಎಂದು ಟೀಕಿಸಿದರು. ಈ ಸಂದೇಹ ನಿಜವಾಯಿತು. ಇಶಾಕ್, ಮೇ ೨೦೧೭ರಲ್ಲಿ ತಾವು ಹಸನ್ ಪುನರಾಯ್ಕೆಗೆ ಬದ್ಧ ಆಗಿ ಇರುವುದಾಗಿಯೂ, ತಮ್ಮ ಉಮೇದುವಾರಿಕೆಯನ್ನು ಹಿಂಪಡೆಯುವುದಾಗಿಯೂ ಘೋಷಣೆ ಮಾಡಿದರು.
೨೦೧೭ರಲ್ಲಿ ಹಸನ್ ರೌಹಾನಿ ಚುನಾವಣೆ ಗೆದ್ದು ಮತ್ತೊಂದು ಅವಧಿಗೆ ಇಶಾಕ್ ರನ್ನೇ ಪ್ರಥಮ ಉಪ ಅಧ್ಯಕ್ಷ ಹುದ್ದೆಗೆ ಮರು ನೇಮಕ ಮಾಡಿದರು.

ಉಲ್ಲೇಖಗಳು

ಇರಾನ್
ರಾಜಕಾರಣಿಗಳು
ಅಲಿ ಲಾರಿಜಾನಿ

ಅಲಿ ಲಾರಿಜಾನಿ ಪ್ರಸಕ್ತ ಇರಾನ್ ಸಂಸತ್ತಾದ ಮಜ್ಲಿಸ್ ನ ಸಭಾಪತಿಯಾಗಿ ಕಾರ್ಯ ನಿರ್ವಹಣೆ ಗೈಯ್ಯುತ್ತಿರುವ ರಾಜಕಾರಣಿ.ಇರಾನ್ ಸೈನ್ಯದ ಭದ್ರತಾ ಮಂಡಳಿಯ ಕಾರ್ಯದರ್ಶಿ ಆಗಿ ಪ್ರಸಿದ್ಧರಾದ ಅಲಿ, ಇರಾನ್ ಅಣ್ವಸ್ತ್ರ ಕಾರ್ಯಕ್ರಮದ ಕಾರ್ಯದರ್ಶಿಯೂ ಹೌದು. کص مادرت جنده

ಜನನ
ಅಲಿ ಲಾರಿಜಾನಿ ೨೩ ಜೂನ್ ೧೯೫೭ರಲ್ಲಿ ಇರಾಕ್ ದೇಶದ ನಜಾಫ್ ಪ್ರಾಂತ್ಯದಲ್ಲಿ ಜನಿಸಿದರು. ಅಲಿರ ತಂದೆ ಮಲುವಿಯಾಗಿದ್ದ ಅಯಾತುಲ್ಲಾ ಮಿರ್ಜ಼ಾ ಹಷೀಂ ಅಮೋಲಿ.ಮೂಲತಃ ಇರಾನ್ ನವರಾದರೂ, ಅಂದಿನ ಇರಾನ್ ರಾಜ ರೇಜ಼ಾ ಷಾರ ಒತ್ತಡ ತಾಲಲಾರದೆಯೇ ಇರಾಕಿನ ನಜ಼ಾಫ಼್ ಪ್ರಾಂತ್ಯಕ್ಕೆ ಪಲಾಯನ ಮಾಡಿದ ಅಯಾತುಲ್ಲ,  ಬಾಲಕ ಅಲಿಗೆ ೪ ವರ್ಷ ವಯಸ್ಸು ಆದಗ, ೧೯೬೧ರಲ್ಲಿ ಇರಾನಿಗೆ ಮರಳಿದರು.

ಓದು
ಕಂಪ್ಯೂಟರ್ ಶಾಸ್ತ್ರ ಮತ್ತು ಗಣಿತದಲ್ಲಿ ಪದವಿ  ಪಡೆದ ಅಲಿ, ಆರ್ಯಮೆಹರ್ ವಿಶ್ವ ವಿದ್ಯಾಲಯದಲ್ಲಿ  ಸ್ನಾತಕೋತ್ತರ ಪದವಿ ಮತ್ತು ಪಾಶ್ಚಿಮಾತ್ಯ ತತ್ವಶಾಸ್ತ್ರದಲ್ಲಿ ಡಾಕ್ಟರೇಟ್ ಪಡೆದರು. ಇಮ್ಮಾನುವೆಲ್ ಕ್ಯಾಂತ್, ಕ್ರಿಪ್ಕೆ ಮತ್ತು ಡೇವಿಡ್ ಲೂಯೀಸ್ ರ ಮೇಲೆ ಪುಸ್ತಕಗಲನ್ನು ಪ್ರಕಟಣೆ ಮಾಡಿದ ಅಲಿ, ಮುತಾಜ಼ಾ ಮೋತಹ್ಹಾರಿ ಸಲಹೆ ಮೇರೆಗೆ ಕಂಪ್ಯೂಟರ್ ಶಾಸ್ತ್ರದಿಂದ ತತ್ವಶಾಸ್ತ್ರಕ್ಕೆ ತಮ್ಮ ಅಧ್ಯಯನವನ್ನು ಬದಲಿ ಮಾಡಿಕೊಂಡರು.

ವೃತ್ತಿ
ಇರಾನಿನ ಸೇನೆ ಆದ ರೆವಲ್ಯೂಷನರಿ ಗಾರ್ಡ್ಸ್ ನಲ್ಲಿ ದಳಪತಿ ಆಗಿ ಕೆಲಸ ಮಾಡಿದ ಅಲಿ ಲಾರಿಜಾನಿ, ೧೯೮೧ರಿಂದ ೧೯೮೯ರವ ಅವಧಿಗೆ ಕಾರ್ಮಿಕ ಮತ್ತು ಸಮಾಜ ಕಲ್ಯಾಣ ಇಲಾಖೆಯ ಉಪ ಮಂತ್ರಿ ಆಗಿ ಕೆಲಸ ಮಾಡಿದರು. ಮೀರ್ ಹುಸೇನ್ ಮೌಸವಿ ಈ ನೇಮಕಾತಿ ಮಾಡಿದ್ದರು. ಅಕ್ಬರ್ ಹಷೇಮಿ ರಫ್ಸಂಜಾನಿ ಇರಾನ್ ದೇಶದ ಅಧ್ಯಕ್ಷರಾಗಿ ನೇಮಕ ಆದಾಗ, ಅವರ ಸಂಪುಟದಲ್ಲಿ ಹೊಸತಾಗಿ ಶುರು ಮಾಡಿದ ಮಾಹಿತಿ ಮತ್ತು ಸಂಪರ್ಕ ಖಾತೆಗೆ ಅಲಿ ಲಾರಿಜಾನಿ ರನ್ನು ನಿಯುಕ್ತಿ ಮಾಡಲಾಯಿತು. ೧೯೯೨ರಲ್ಲಿ ಮೊಹಮದ್ ಖಟಾಮಿ ರಾಜೀನಾಮೆ ಇತ್ತಾಗ ಅಲಿ ಲಾರಿಜಾನಿರನ್ನು ಸಂಸ್ಕೃತಿ ಮತ್ತು ಇಸ್ಲಾಮೀ ಪೋಷಣೆ ಖಾತೆಗೆ ಮಂತ್ರಿ ಆಗಿ ನೇಮಕ ಮಾಡಲಾಯಿತು. ಒಳ್ಳೆ ಕೆಲಸಗಾರರಾದ ಅಲಿ ಲಾರ್ಜಿಆನಿ, ಆ ಹುದ್ದೆಯಿಂದ ಇರಾನ್ ದೇಶದ ವಾರ್ತಾ ಖಾತೆಗೆ ಮಂತ್ರಿ ಆಗಿ ನಿಯುಕ್ತಿಗೊಂಡರು. ಆ ಹುದ್ದೆಯಲ್ಲಿ ಮೊದಲು ಇದ್ದ ಮೊಹಮದ್ ಹಷೇಮಿ ರಫ್ಸಂಜಾನಿ ರನ್ನು ವಜಾ ಮಾಡಿ ಅಲಿ ಲಾರಿಜಾನಿರನ್ನು ನೇಮಕ ಮಾಡಲಾಯಿತು. ೨೦೦೪ರವರೆಗೆ ಆ ಹುದ್ದೆಯನ್ನು ಅಲಿ ನಿಭಾಯಿಸಿದರು. ೨೦೦೪ರಲ್ಲಿ ಅಯಾತುಲ್ಲಾಅಲಿ ಖೊಮೇನಿರಿಗೆ ಭದ್ರತಾ ಸಲಹೆಗಾರರಾಗಿ ಅಲಿ ರನ್ನ ನೇಮಿಸಲಾಯಿತು.

ರಕ್ಷಣೆ ಇಲಾಖೆ
೨೦೦೫ರ ಚುನಾವಣೆಯಲ್ಲಿ ಅಧ್ಯಕ್ಷ ಪದವಿಗೆ ಸೆಣಸಿದ ಅಲಿ ,೬% ಮತ ಪಡೆದರು.೨೦೦೫ರಲ್ಲಿ ಅಲಿ ಲಾರಿಜಾನಿ ರಾಷ್ಟ್ರೀಯ ರಕ್ಷಣ ಸಮಿತಿಯ ಕಾರ್ಯದರ್ಶಿ ಆಗಿ ನೇಮಕಗೊಡರು. ಹಸನ್ ರೌಹಾನಿ ರಿಂದ ಈ ಹುದ್ದೆ ಪಡೆದ ಅಲಿ ಲಾರಿಜಾನಿ, ವಿಶ್ವಸಂಸ್ಥೆ ಮತ್ತು ಇತರ ದೇಶಗಳ ಒತ್ತಡದ ಹೊರತಾಗಿಯೂ. ಇರಾನ್ ತನ್ನ ಅಣ್ವಸ್ತ್ರ ಕಾರ್ಯಕ್ರಮವನ್ನು ನಿಲ್ಲಿಸದು ಎಂಬ ಕಟು ನಿರ್ಧಾರ ತಳೆದರು. ವಿಶ್ವದ ಎಲ್ಲೆಡೆ, ಅಲಿ ಲಾರಿಜಾನಿ ಸಂಧಾನಕಾರರಾಗಿ ಕಾಣಿಸಿಕೊಂಡರು. ೨೦೦೭ರಲ್ಲಿ ಈ ಕಟು ನಿರ್ಧಾರದ ಕಾರಣ,  ಅಲಿ ಲಾರಿಜಾನಿ ಎಲ್ಲೆಡೆ ಖಳನಾಯಕರಾಗಿ ಹೊರಹೊಮ್ಮಿದರು. ೨೦೦೮ರ ಚುನಾವಣೆಯಲ್ಲಿ ಅಹ್ಮದಿನೆಜಾದ್ ರೊಂದಿಗಿನ ಭಿನ್ನ ಅಭಿಪ್ರಾಯಗಳ ಕಾರಣ, ಅಲಿ ಸರ್ಕಾರ ವನ್ನು ಸೇರದೆಯೇ, ಮಜ್ಲಿಸ್ ಸಂಸತ್ತಿನ ಸಭಾಪತಿ ಆಗಿ ಆಯ್ಕೆ ಆದರು. ಸಯೀದ್ ಜಲೀಲಿ ಅಲಿ ಲಾರಿಜಾನಿರ್ ಸ್ಥಾನಕ್ಕೆ ಬಂದರು.೨೦೧೨ರಲ್ಲಿ ಸಭಾಪತಿ ಹುದ್ದೆಗೆ ಮರು ನೇಮಕ ಆದರು.

ಮೊಹಮದ್ ಎಲ್ ಬರ್ದಾಯ್ ಜೊತೆಗಿನ ಘರ್ಷಣೆಯ ಕಾರಣ,  ಅಲಿ ಲಾರಿಜಾನಿ ವಿಶ್ದ ಎಲ್ಲೆಡೆ ಹೆಸರುವಾಸಿ ಆಗಿದ್ದರು.

ಕುಟುಂಬ
ಅಲಿ ಲಾರಿಜಾನಿ ರ ಪತ್ನಿ ಪರೀದೆ. ಇವರಿಗೆ ಇಬ್ಬರು ಗಂಡು ಮಕ್ಕಳು ಮತ್ತು ಇಬ್ಬರು ಹೆಣ್ಣು ಮಕ್ಕಳು.

ಉಲ್ಲೇಖಗಳು 

ಇರಾನ್
ರಾಜಕಾರಣಿಗಳು
ಮೊಗ್ಗು

ಸಸ್ಯಶಾಸ್ತ್ರದಲ್ಲಿ, ಮೊಗ್ಗು ಎಂದರೆ ಬೆಳವಣಿಗೆಯಾಗಿರದ ಅಥವಾ ಮೂಲಾವಸ್ಥೆಯ ಕುಡಿ ಮತ್ತು ಸಾಮಾನ್ಯವಾಗಿ ಎಲೆಯ ಸಂಧಿಕೋನದಲ್ಲಿ ಅಥವಾ ಕಾಂಡದ ತುದಿಯಲ್ಲಿ ಸ್ಥಿತವಾಗಿರುತ್ತದೆ. ಒಮ್ಮೆ ರೂಪಗೊಂಡ ಮೇಲೆ, ಮೊಗ್ಗು ಸ್ವಲ್ಪ ಕಾಲ ಜಡ ಸ್ಥಿತಿಯಲ್ಲಿ ಇರಬಹುದು, ಅಥವಾ ತಕ್ಷಣ ಕುಡಿಯಾಗಿ ರೂಪಗೊಳ್ಳಬಹುದು. ಮೊಗ್ಗುಗಳು ಹೂವುಗಳು ಅಥವಾ ಗಿಡ್ಡನೆಯ ಕುಡಿಗಳನ್ನು ವಿಕಸಿಸಲು ವಿಶೇಷೀಕೃತಗೊಂಡಿರಬಹುದು, ಅಥವಾ ಸಾಮಾನ್ಯ ಕುಡಿ ಬೆಳವಣಿಗೆಯ ಸಂಭ್ಯಾವ್ಯತೆಯನ್ನು ಹೊಂದಿರಬಹುದು.

ಅನೇಕ ದಾರುವುಳ್ಳ ಸಸ್ಯಗಳ ಮೊಗ್ಗುಗಳು, ವಿಶೇಷವಾಗಿ ಸಮಶೀತೋಷ್ಣ ಅಥವಾ ತಂಪು ವಾಯುಗುಣಗಳಲ್ಲಿ, ಪೊರೆಗಳೆಂಬ ಮಾರ್ಪಾಡುಗೊಂಡ ಎಲೆಗಳ ಕವಚದಿಂದ ರಕ್ಷಿತವಾಗಿರುತ್ತವೆ. ಇವು ಮೊಗ್ಗಿನ ಹೆಚ್ಚು ಸೂಕ್ಷ್ಮ ಭಾಗಗಳನ್ನು ಬಿಗಿಯಾಗಿ ಸುತ್ತುವರಿಯುತ್ತವೆ. ಅನೇಕ ಮೊಗ್ಗು ಪೊರೆಗಳು ಅಂಟಂಟಾದ ವಸ್ತುವಿನಿಂದ ಆವರಿಸಲ್ಪಟ್ಟಿರುತ್ತವೆ ಮತ್ತು ಇದು ಹೆಚ್ಚಿನ ರಕ್ಷಣೆಯ ಕಾರ್ಯನಿರ್ವಹಿಸುತ್ತದೆ. ಮೊಗ್ಗು ಬೆಳವಣಿಗೆಯಾದಾಗ, ಪೊರೆಗಳು ಸ್ವಲ್ಪಮಟ್ಟಿಗೆ ಹಿಗ್ಗಬಹುದು ಆದರೆ ಸಾಮಾನ್ಯವಾಗಿ ಕೇವಲ ಉದುರಿಹೋಗುತ್ತವೆ, ಮತ್ತು ಬೆಳೆಯುತ್ತಿರುವ ಕಾಂಡದ ಮೇಲ್ಮೈ ಮೇಲೆ ಅಡ್ಡಲಾಗಿ ಉದ್ದವಾದ ಗುರುತುಗಳ ಸರಣಿಯನ್ನು ಹಿಂದೆಬಿಡುತ್ತವೆ. ಈ ಗುರುತುಗಳ ಮೂಲಕ ಯಾವುದೇ ಎಳೆ ಶಾಖೆಯ ವಯಸ್ಸನ್ನು ತೀರ್ಮಾನಿಸಬಹುದು, ಏಕೆಂದರೆ ಪ್ರತಿ ವರ್ಷದ ಬೆಳವಣಿಗೆಯು ಒಂದು ಮೊಗ್ಗಿನ ರಚನೆಯಲ್ಲಿ ಅಂತ್ಯವಾಗುತ್ತದೆ, ಮತ್ತು ಇದರ ರಚನೆಯು ಮೊಗ್ಗು ಪೊರೆ ಗುರುತುಗಳ ಒಂದು ಹೆಚ್ಚುವರಿ ಗುಂಪನ್ನು ಸೃಷ್ಟಿಸುತ್ತದೆ. ಶಾಖೆಯ ಮುಂದುವರಿದ ಬೆಳವಣಿಗೆಯಿಂದ ಸ್ವಲ್ಪ ವರ್ಷಗಳ ನಂತರ ಈ ಗುರುತುಗಳು ಅಳಿಸಿಹೋಗುತ್ತವೆ. ಹಾಗಾಗಿ ಈ ವಿಧಾನದಿಂದ ಹೆಚ್ಚು ವಯಸ್ಸಾದ ಶಾಖೆಗಳ ಒಟ್ಟು ವಯಸ್ಸನ್ನು ತೀರ್ಮಾನಿಸಲಾಗದು.

ಅನೇಕ ಸಸ್ಯಗಳಲ್ಲಿ ಮೊಗ್ಗಿನ ಮೇಲೆ ಪೊರೆಗಳ ರಚನೆಯಾಗುವುದಿಲ್ಲ, ಮತ್ತು ಆಗ ಮೊಗ್ಗನ್ನು ಬೆತ್ತಲೆ ಮೊಗ್ಗು ಎಂದು ಕರೆಯಲಾಗುತ್ತದೆ. ಅಂತಹ ಮೊಗ್ಗುಗಳಲ್ಲಿನ ಅತಿಸೂಕ್ಷ್ಮ ಚೆನ್ನಾಗಿ ವಿಕಾಸಗೊಳ್ಳದ ಎಲೆಗಳು ಹಲವುವೇಳೆ ವಿಪರೀತವಾಗಿ ರೋಮವುಳ್ಳವಾಗಿರುತ್ತವೆ. ಕೆಲವು ಪೊದೆಸಸ್ಯಗಳಲ್ಲಿ ಬೆತ್ತಲೆ ಮೊಗ್ಗುಗಳು ಕಂಡುಬರುತ್ತವೆ, ಉದಾಹರಣೆಗೆ ಸೂಮ್ಯಾಕ್ ಮತ್ತು ವೈಬರ್ನಮ್‍ಗಳ ಕೆಲವು ಪ್ರಜಾತಿಗಳು ಮತ್ತು ಮೂಲಿಕೆಯಂಥ ಸಸ್ಯಗಳಲ್ಲಿ. ಅನೇಕ ಮೂಲಿಕೆಯಂಥ ಸಸ್ಯಗಳಲ್ಲಿ, ಮೊಗ್ಗುಗಳು ಇನ್ನೂ ಹೆಚ್ಚು ಕಿರಿದಾಗಿರುತ್ತವೆ, ಮತ್ತು ಹಲವುವೇಳೆ ಎಲೆಗಳ ಸಂಧಿಕೋನಗಳಲ್ಲಿ ಜೀವಕೋಶಗಳ ವ್ಯತ್ಯಾಸವಿಲ್ಲದ ರಾಶಿಗಳನ್ನು ಹೊಂದಿರುತ್ತವೆ. ಅಂತ್ಯ ಮೊಗ್ಗು ಕಾಂಡದ ತುದಿಯಲ್ಲಿ ಸ್ಥಿತವಾಗಿರುತ್ತದೆ ಮತ್ತು ಪಾರ್ಶ್ವ ಮೊಗ್ಗುಗಳು ಬದಿಯಲ್ಲಿ ಕಂಡುಬರುತ್ತವೆ. ಎಲೆಕೋಸಿನ ಶಿರವು ಒಂದು ಅಸಾಧಾರಣವಾಗೊ ದೊಡ್ಡ ಅಂತ್ಯ ಮೊಗ್ಗಾದರೆ, ಬ್ರಸೆಲ್ಸ್ ಮೊಳಕೆಗಳು ದೊಡ್ಡ ಪಾರ್ಶ್ವ ಮೊಗ್ಗುಗಳಾಗಿವೆ.

ಉಲ್ಲೇಖಗಳು

ಸಸ್ಯಶಾಸ್ತ್ರ
ಪ್ರಳಯ

ಪ್ರಳಯ ಒಂದು ಸಂಸ್ಕೃತ ಶಬ್ದವಾಗಿದೆ, ಮತ್ತು ಹಿಂದೂ ಬ್ರಹ್ಮಾಂಡವಿಜ್ಞಾನದಲ್ಲಿ ಇದು ಮುಕ್ತಾಯಕ್ಕೆ ಬಳಸಲಾಗುವ ಮಹಾಕಲ್ಪ ಸಂಬಂಧಿ ಪದವಾಗಿದೆ. ಭಿನ್ನ ಶೈಲಿಗಳು ಅಥವಾ ಸಂದರ್ಭಗಳ ಪ್ರಕಾರ, ಇದು ಚಟುವಟಿಕೆಯಿಲ್ಲದ ಪರಿಸ್ಥಿತಿಯು ಇರುವ ಭಿನ್ನ ಕಾಲಾವಧಿಗಳನ್ನು ಸೂಚಿಸುತ್ತದೆ. ಮಹಾಪ್ರಳಯ ಶಬ್ದವು ಮಹಾಮುಕ್ತಾಯವನ್ನು ಸೂಚಿಸುತ್ತದೆ. ಪ್ರತಿ ಪ್ರಳಯದ ಅವಧಿಯಲ್ಲಿ, ಕೆಳಗಿನ ಹತ್ತು ಲೋಕಗಳು ನಾಶಹೊಂದುತ್ತವೆ, ಮತ್ತು ಮೇಲಿನ ನಾಲ್ಕು ಲೋಕಗಳಾದ ಸತ್ಯಲೋಕ, ತಪಲೋಕ, ಜನಲೋಕ, ಮತ್ತು ಮಹರ್ಲೋಕವು ಉಳಿಯುತ್ತವೆ. ಪ್ರತಿ ಮಹಾಪ್ರಳಯದ ಅವಧಿಯಲ್ಲಿ, ಎಲ್ಲ ೧೪ ಲೋಕಗಳು ನಾಶಹೊಂದುತ್ತವೆ.

ಶಾಸ್ತ್ರೀಯ ಭಾರತೀಯ ತತ್ವಶಾಸ್ತ್ರದ ಆರು ಪರಂಪರೆಗಳಲ್ಲಿ ಒಂದಾದ ಸಾಂಖ್ಯ ತತ್ವಶಾಸ್ತ್ರದಲ್ಲಿ, ಪ್ರಳಯ ಎಂದರೆ "ಅಸ್ತಿತ್ವದಲ್ಲಿಲ್ಲದಿರುವುವುದು", ಅಂದರೆ ಮೂರೂ ಗುಣಗಳು (ದ್ರವ್ಯದ ತತ್ವಗಳು) ಪರಿಪೂರ್ಣ ಸಮತೋಲನದಲ್ಲಿದ್ದಾಗ ಸಾಧಿಸಲಾದ ದ್ರವ್ಯಸ್ಥಿತಿ. ಪ್ರ-ಳಯ ಶಬ್ದವು ಸಂಸ್ಕೃತದಿಂದ ಬರುತ್ತದೆ ಮತ್ತು ಇದರರ್ಥ ಮುಕ್ತಾಯ, ಸಮಾಪ್ತಿ ಅಥವಾ ವಿಸ್ತರಣೆಯಿಂದ 'ಮರುಹೀರಿಕೆ, ವಿನಾಶ, ಸರ್ವನಾಶ ಅಥವಾ ಮರಣ'.

ಉಲ್ಲೇಖಗಳು

ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಜೈನ ಆಚಾರ್ಯ ಗುಣಧರಾನಂದಿ ಮಹಾರಾಜ ತಾಂತ್ರಿಕ ಮಹಾವಿದ್ಯಾಲಯ, ಜಮಖಂಡಿ

ಜೈನ ಆಚಾರ್ಯ ಗುಣಧರಾನಂದಿ ಮಹಾರಾಜ ತಾಂತ್ರಿಕ ಮಹಾವಿದ್ಯಾಲಯವು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿಯಲ್ಲಿದೆ. ಮಹಾವಿದ್ಯಾಲಯವು 2014ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿಯಿಂದ ಮಾನ್ಯತೆ ಹೊಂದಿದೆ. ಅದರಂತೆ ಅಖಿಲ ಭಾರತೀಯ ತಾಂತ್ರಿಕ ಶಿಕ್ಷಣ ಪರಿಷತ್(ನವದೆಹಲಿ) ಮತ್ತು ರಾಷ್ಟ್ರೀಯ ಮಾನ್ಯತಾ ಮಂಡಳಿ ಕೂಡ ಮಾನ್ಯತೆ ನೀಡಿದೆ. ಪ್ರಸ್ತುತ 4 ಪದವಿ ವಿಭಾಗಗಳು ಕಾರ್ಯನಿರ್ವಹಿಸುತ್ತವೆ.

ವಿಭಾಗಗಳು

ಪದವಿ ವಿಭಾಗಗಳು

ಸಿವಿಲ್ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಮೆಕ್ಯಾನಿಕಲ್ ಎಂಜಿನಿಯರಿಂಗ್

ಲಭ್ಯವಿರುವ ವಿಷಯಗಳು
ಮಹಾವಿದ್ಯಾಲಯದಲ್ಲಿ ಈ ಕೆಳಕಂಡ ವಿಷಯಗಳಲ್ಲಿ ೪ ವರ್ಷಗಳ ಅವಧಿಯ ಬಿ.ಇ ಪದವಿಗೆ ಸೀಟುಗಳು ಲಭ್ಯವಿರುತ್ತವೆ.

ಆವರಣ

ಮಹಾವಿದ್ಯಾಲಯವು 10 ಎಕರೆ ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಕ್ರೀಡಾಂಗಣ, ಸಭಾಂಗಣ ಇದೆ. 

ಕ್ರೀಡೆಗೆ ಬೇಕಾದ ಎಲ್ಲಾ ಸೌಲಭ್ಯಗಳನ್ನೂ ಈ ಸಂಸ್ಥೆಯು ನೀಡುತ್ತದೆ. ಕಾಲೇಜು ವಾಲಿಬಾಲ್, ಫೂಟ್‍ಬಾಲ್, ಟೆನ್ನಿಸ್, ಬಾಸ್ಕೆಟ್‍ಬಾಲ್, ಕಬಡ್ಡಿ, ಕ್ರಿಕೆಟ್, ಬ್ಯಾಡ್ಮಿಂಟನ್ ಮುಂತಾದ ಹೊರಾಂಗಣ ಕ್ರೀಡೆಗಳನ್ನು ಪ್ರೋತ್ಸಾಹಿಸುತ್ತದೆ ಮತ್ತು ಒಳಾಂಗಣ ಕ್ರೀಡಾಂಗಣವನ್ನೂ ಹೊಂದಿದೆ. ಈಗಾಗಲೆ ರಾಜ್ಯ ಮತ್ತು ರಾಷ್ಟ್ರ ಮಟ್ಟದಲ್ಲಿ ನಡೆದ ಕ್ರೀಡಾ ಸ್ಪರ್ದೆಗಳಲ್ಲಿ ಉತ್ತಮ ಸಾಧನೆ ಮಾಡಿದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಗ್ರಂಥಾಲಯವು ಪ್ರಮುಖ ಸಂಪನ್ಮೂಲ ಕೇಂದ್ರವಾಗಿದ್ದು ಸಂಪೂರ್ಣ ಗಣಕೀಕೃತವಾಗಿದೆ. ವಿದ್ಯಾರ್ಥಿಗಳ ಮತ್ತು ಭೋದಕರ ಸಮಗ್ರ ಅಭಿವೃದ್ದಿಗೆ ಪೂರಕವಾಗಿದೆ.

ಪ್ರವೇಶ

ದ್ವಿತೀಯ ಪಿಯುಸಿ (10+2) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (10+2) ಮತ್ತು ಐಸಿಎಸ್ಸಿ (10+2) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿನಿಲಯಗಳು

 ವಿದ್ಯಾರ್ಥಿ ನಿಲಯ

 ವಿದ್ಯಾರ್ಥಿನಿಯರ ನಿಲಯ

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.

ಬಾಹ್ಯ ಸಂಪರ್ಕಗಳು

ಜೈನ ಆಚಾರ್ಯ ಗುಣಧರಾನಂದಿ ಮಹಾರಾಜ ತಾಂತ್ರಿಕ ಮಹಾವಿದ್ಯಾಲಯ, ಜಮಖಂಡಿಯ ಅಧಿಕೃತ ಅಂತರ್ಜಾಲ ತಾಣ

ಉಲ್ಲೇಖಗಳು

ತಾಂತ್ರಿಕ ವಿದ್ಯಾಲಯಗಳು
ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಸರಕಾರಿ ತಾಂತ್ರಿಕ ಮಹಾವಿದ್ಯಾಲಯ, ನರಗುಂದ

ಸರಕಾರಿ ತಾಂತ್ರಿಕ ಮಹಾವಿದ್ಯಾಲಯವು ಗದಗ ಜಿಲ್ಲೆಯ ನರಗುಂದಯಲ್ಲಿ ೨೦೧೬ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.

ವಿಭಾಗಗಳು 

ಪದವಿ ವಿಭಾಗಗಳು 

ವಾಹನ ಎಂಜಿನಿಯರಿಂಗ್
ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ವಿದ್ಯುತ್ ಮತ್ತು ವಿದುನ್ಮಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಆವರಣ

ಮಹಾವಿದ್ಯಾಲಯವು  ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ

ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ

ಅರ್ಹತೆ  ವಿದ್ಯಾರ್ಥಿವೇತನ

ರಕ್ಷಣಾ ವಿದ್ಯಾರ್ಥಿವೇತನ

 ರಾಷ್ಟ್ರೀಯ ಮೆರಿಟ್ ವಿದ್ಯಾರ್ಥಿವೇತನ

 ರಾಷ್ಟ್ರೀಯ ಸಾಲ ವಿದ್ಯಾರ್ಥಿವೇತನ

 ಮಾಜಿ ರಕ್ಷಣಾ ವಿದ್ಯಾರ್ಥಿವೇತನ

 ಅಂಗವಿಕಲರ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು

 ವಿದ್ಯಾರ್ಥಿನಿಲಯ

ವಿದ್ಯಾರ್ಥಿನಿಯರ ಹಾಸ್ಟೆಲ್

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.

ಶೈಕ್ಷಣಿಕ ಸಂಸ್ಥೆಗಳು
ಸರಕಾರಿ ತಾಂತ್ರಿಕ ಮಹಾವಿದ್ಯಾಲಯ, ಹೂವಿನ ಹಡಗಲಿ

ಸರಕಾರಿ ತಾಂತ್ರಿಕ ಮಹಾವಿದ್ಯಾಲಯವು ಬಳ್ಳಾರಿ ಜಿಲ್ಲೆಯ ಹೂವಿನ ಹಡಗಲಿಯಲ್ಲಿ ೨೦೧೨ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.

ವಿಭಾಗಗಳು 

ಪದವಿ ವಿಭಾಗಗಳು 

ವಾಹನ ಎಂಜಿನಿಯರಿಂಗ್
ಸಿವಿಲ್ ಎಂಜಿನಿಯರಿಂಗ್
ಗಣಕಯಂತ್ರ ವಿಜ್ಞಾನ ಎಂಜಿನಿಯರಿಂಗ್
ವಿದ್ಯುತ್ ಮತ್ತು ವಿದುನ್ಮಾನ ಎಂಜಿನಿಯರಿಂಗ್
ವಿದ್ಯುನ್ಮಾನ ಮತ್ತು ಸಂವಹನ ಎಂಜಿನಿಯರಿಂಗ್
ಯಾಂತ್ರಿಕ ಎಂಜಿನಿಯರಿಂಗ್

ಆವರಣ

ಮಹಾವಿದ್ಯಾಲಯವು  ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ  ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.

ಗ್ರಂಥಾಲಯ

ಗ್ರಂಥಾಲಯ  ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.

ಪ್ರವೇಶ

ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ , ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ  (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.

ವಿದ್ಯಾರ್ಥಿವೇತನ

ಅರ್ಹತೆ  ವಿದ್ಯಾರ್ಥಿವೇತನ

ರಕ್ಷಣಾ ವಿದ್ಯಾರ್ಥಿವೇತನ

 ರಾಷ್ಟ್ರೀಯ ಮೆರಿಟ್ ವಿದ್ಯಾರ್ಥಿವೇತನ

 ರಾಷ್ಟ್ರೀಯ ಸಾಲ ವಿದ್ಯಾರ್ಥಿವೇತನ

 ಮಾಜಿ ರಕ್ಷಣಾ ವಿದ್ಯಾರ್ಥಿವೇತನ

 ಅಂಗವಿಕಲರ ವಿದ್ಯಾರ್ಥಿವೇತನ

ವಿದ್ಯಾರ್ಥಿನಿಲಯಗಳು

 ವಿದ್ಯಾರ್ಥಿನಿಲಯ

ವಿದ್ಯಾರ್ಥಿನಿಯರ ಹಾಸ್ಟೆಲ್

ಜೀವನ ಮಾರ್ಗದರ್ಶನ ಕೇಂದ್ರ

ಟಿ ಸಿ ಎಸ್ (ಟಾಟಾ ಕನ್ಸಲ್ಟನ್ಸಿ  ಸರ್ವಿಸಸ್), ಮೈಂಡ್ ಟ್ರೀ, ಐ ಗೇಟ್, ಎಂಪಾಸಿಸ್ ಹಾಗೂ ಐಬಿಎಮ್ ಮುಂತಾದ ಅಂತರರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಕಂಪನಿಗಳು ಕ್ಯಾಂಪಸ್ ಸಂದರ್ಶನ ನಡುಸುತ್ತವೆ.

ಶೈಕ್ಷಣಿಕ ಸಂಸ್ಥೆಗಳು
ಸಯೀದ್ ಜಲೀಲಿ

ಸಯೀದ್ ಜಲೀಲಿ ಇರಾನಿನ ರಾಜಕಾರಣಿ. ೨೦೦೭-೨೦೧೩ರ ಅವಧಿಗೆ ಇರಾನಿನ ರಕ್ಷಣ ಸಮಿತಿಯ ಕಾರ್ಯದರ್ಶಿ ಆಗಿದ್ದರು.

ಜನನ
ಸೆಪ್ಟೆಂಬರ್ ೧೯೬೫ರಲ್ಲಿ ಮಶ್ಶದ್ ಎಂಬಲ್ಲಿ ಜನಿಸಿದ ಸಯೀದ್ ಜಲೀಲಿ, ಇಮಾಂ ಸಾದಿಕ್ ವಿಶ್ವವಿದ್ಯಾಲಯದಲ್ಲಿ ರಾಜಕೀಯ ಶಾಸ್ತ್ರದಲ್ಲಿ ಡಾಕ್ಟರೇಟ್ ಪಡೆದರು. ಮೊಹಮದ್ ಪೈಗಂಬರರ ವಿದೇಶಾಂಗ ನೀತೀವರ ಡಾಕ್ಟರೇಟ್ ವಿಷಯ ಆಗಿತ್ತು. ೧೯೮೦-೮೮ರ ಇರಾನ್ - ಇರಾಕ್ ಯುದ್ಧದಲ್ಲಿ ಸೇನೆಗೆ ಸೇರಿ ಹೋರಾಡಿದ ಸಯೀದ್ ಜಲೀಲಿ, ೧೯೮೬ರಲ್ಲಿ ತಮ್ಮ ಬಲಗಾಲಿನ ಪಾದದ ಭಾಗವನ್ನು ಕಳೆದುಕೊಂಡರು. ಈ ಕಾರಣಕ್ಕೆ ಸಯೀದ್ ಜಲೀಲಿರನ್ನು ಜೀವಂತ ಹುತಾತ್ಮ ಎಂದು ಬಣ್ಣಿಸಲು ಮೊದಲು ಮಾಡಿದರು.

ವೃತ್ತಿ
ತಾವು ಓದಿದ ಇಮಾಂ ಸಾದಿಕ್ ವಿಶ್ವವಿದ್ಯಾಲಯದಲ್ಲಿಯೇ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದ ಸಯೀದ್ ಜಲೀಲಿ, ೧೯೮೯ರಲ್ಲಿ ವಿದೇಶಾಂಗ ಖಾತೆಗೆ ಸಹಾಯಕ ಆಗಿ ಹೆಚುವರಿಯಾಗಿ ನಿಯುಕ್ತಿಗೊಂಡರು. ೧೯೯೫-೯೬ರಲ್ಲಿ ವಿದೇಶಾಂಗ ಖಾತೆ ಅಡಿಯಲ್ಲಿ ಬರುವ ತಪಾಸಣೆ ಕಛೇರಿಗೆ ಸಯೀದ್ ಜಲೀಲಿ ನಿರ್ದೇಶಕರಾಗಿ ನೇಮಕಗೊಂಡರು. ಇವರ ಕಾರ್ಯವನ್ನು ಮೆಚ್ಚಿ, ಅಯಾತುಲ್ಲ ಖೊಮೇನಿ, ಸಯೀದ್ ಜಲೀಲಿರನ್ನು ೨೦೦೨ರಲ್ಲಿ ಇರಾನಿನ ರಕ್ಷಣ ಸಮಿತಿಯ ಸದಸ್ಯರನ್ನಾಗಿಸಿ ನೇಮಕ ಮಾಡಿದರು. ೩ ವರ್ಷ ಆ ಹುದ್ದೆಯಲ್ಲಿದ್ದ ಸಯೀದ್, ೨೦೦೫ರಲ್ಲಿ ಮೊಹಮದ್ ಅಹ್ಮೆದಿನಿಜಾದ್ ರಾಷ್ಟ್ರದ ಅಧ್ಯಕ್ಷರಾಗಿ ಆಯ್ಕೆ ಆದಾಗ್, ವಿದೇಶಾಂಗ ಖಾತೆಯ ಪ್ರಮುಖ ಹುದ್ದೆ ಆದ ಯೂರೋಪ್ ಮತ್ತು ಅಮೇರಿಕಾ ವಿಭಾಗದ ಹೊಣೆ ಹೊತ್ತರು. ೨೦೦೭ರವರೆಗೆ ಈ ಹುದ್ದೆಯನ್ನು ಮತ್ತು ಮೊಹಮದ್ ಅಹ್ಮೆದಿನಿಜಾದ್ ರಿಗೆ ಸಲಹೆಗಾರನಾಗಿ ಕಾರ್ಯ ನಿರ್ವಹಿಸಿದರು.  ಮೊಹಮದ್ ಅಹ್ಮೆದಿನಿಜಾದ್ ಇವರ ಕಾರ್ಯದಕ್ಷತೆಯನ್ನು ಮೆಚ್ಚಿ ಇರಾನಿನ ರಕ್ಷಣ ಸಮಿತಿಯ ಕಾರ್ಯದರ್ಶಿ ಹುದ್ದೆಗೆ ನೇಮಕ ಮಾಡಿದರು. ಇರಾನಿನ ಸಂಪೂರ್ಣ ಅಣ್ವಸ್ತ್ರ ಕಾರ್ಯಕ್ರಮ, ಕಾರ್ಯದರ್ಶಿಯ ಹೊಣೆ ಆಗಿರುತ್ತದೆ. ೬ ವರ್ಷ ಈ ಗುರುತರ ಹೊಣೆಯನ್ನು ಯಶಸ್ವಿ ಆಗಿ ಸಯೀದ್ ಜಲೀಲಿ ನಿರ್ವಹಣೆ ಮಾಡಿದರು.೨೦೧೩ರಲ್ಲಿ ಇವರನ್ನು ಖೊಮೇನಿ ನಾಯಕತ್ವದ ವೇಗವರ್ಧಕ ಆಡಳಿತ ಸಮಿತಿಯ ಸದಸ್ಯ ಆಗಿ ಬಡ್ತಿ ನೀಡಲಾಯಿತು.

೨೦೧೩ ಅಧ್ಯಕ್ಷೀಯ ಚುನಾವಣೆ
೨೦೧೩ರ ಅಧ್ಯಕ್ಷೀಯ ಚುನಾವಣೆಗೆ ನಿಂತ ಸಯೀದ್, ೩ನೆಯ ಸ್ಥಾನ ಪಡೆದರು.ಹಸನ್ ರೌಹಾನಿ ರಾಷ್ಟ್ರದ ಅಧ್ಯಕ್ಷ ಆಗಿ ಆಯ್ಕೆ ಆದರು. ಮೊಹಮದ್ ಬಘೇರ್ ಘಲಿಬಾಫ್ ಎರಡನೆಯ ಸ್ಥಾನ ಪಡೆದರು.

ಕುಟುಂಬ
ಸಯೀದ್ ಜಲೀಲಿ ಇಂಗ್ಲೀಷ್ ಮತ್ತು ಅರೇಬಿಕ್ ಭಾಷೆಯನ್ನು ಸುಲಲಿತವಾಗಿ ಮಾತನಾಡಬಲ್ಲರು. ಇವರ ಪತ್ನಿ ಫ಼ಾತಿಮಾ ಸಜಾದಿ ವೈದ್ಯರು. ೧೯೯೨ರಲ್ಲಿ ವಿವಾಹವಾದ ಇವರಿಗೆ ಹಮೀದ್ ಎಂಬ ಪುತ್ರ ಇದ್ದಾನೆ. ಸರಳ ಜೀವನವನ್ನು ಬಯಸುವ ಸಯೀದ್, ಸ್ವ್ತತಃ ಕಾರು ಚಲಾಯಿಸಿ ಕಛೇರಿಗೆ ತೆರಳುತ್ತಾರೆ.

ಅಣ್ವಸ್ತ್ರ ನಿಲುವು
ಇರಾನಿನ ರಕ್ಷಣ ಸಮಿತಿಯ ಸದಸ್ಯರಾಗಿ ಮತ್ತು ದೀರ್ಘ ಕಾಲ ಕೆಲಸ ಮಾಡೀದ ಸಯೀದ್, ಇರಾನಿನ ಅಣ್ವಸ್ತ್ರ ಕಾರ್ಯಕ್ರಾದ ಪ್ರಬಲ ಪ್ರತಿಪಾದಕರು. ೧೯೮೦ರ ಮುನ್ನ ಅಮೇರಿಕಾದ ಕಂಪನಿಗಳು ಇರಾನಿನಲ್ಲಿ ಪರಮಾಣು ಘಟಕದ ಸ್ಥಾಪನೆಗೆ ಇಂಬಾಗಿ ನಿಂತು ಕೆಲಸ ಮಾಡಿದ್ದನ್ನು ಎತ್ತಿ ತೋರಿಸುವ ಸಯೀದ್, ಇರಾನಿನ ಕ್ರಾಂತಿ ಆದ ಕೂಡಲೇ, ಅಮೇರಿಕೆ ಮತ್ತು ಯೂರೋಪ್ ಖಂಡದ ನಿಲುವ ಬದಲಾವನೆ ಅದ್ದದ್ದು ಘಾತಕ ಎಂದು ಬಣ್ಣಿಸುತ್ತಾರೆ. ವೈಕಿ ಲೀಕ್ಸ್ ಕಾಂಡದಲ್ಲಿ ಸಯೀದ್ ಬಗ್ಗೆ ಒಂದು ಈಮೇಲ್, ಇರಾನ್ ಕ್ರಾಂತಿಯ ಶಿಶು ಈ ಸಯೀದ್ ಎಂದು ವರ್ಣನೆ ಮಾಡುತ್ತದೆ. ಇಸ್ಲಾಂ ಅಪಾಯದಲ್ಲಿದೆ ಎಂದೂ, ಇರಾನಿನ ದೊರೆ ಷಾ ಪೆಹ್ಲವಿಯ ಸುಧಾರಣೆಗಳನ್ನು ಹಿಮ್ಮೆಟ್ಟಿಸಿ, ಇಸ್ಲಾಂ ಮೂಲಭೂತವಾದವನ್ನು ಸ್ಥಾಯಿ ಆಗಿಸಿದ ಕ್ರಾಂತಿಯ ಉತ್ಪನ್ನ ಸಯೀದ್ ರಂತಹ ನೇತಾರರು ಎಂಬುದು ಹಲವು ವಿದ್ವಾಂಸರ ವಾದ.

ಉಲ್ಲೇಖಗಳು

ರಾಜಕಾರಣಿಗಳು
ಇರಾನ್
ನೋಲಿ ದ ಕ್ಯಾಷ್ಟ್ರೊ

ನೋಲಿ ದ ಕ್ಯಾಷ್ಟ್ರೊ ೨೦೦೪-೨೦೧೦ರ ಅವಧಿಗೆ  ಫಿಲಿಪ್ಪೀನ್ಸ್ ದೇಶದ ಉಪ ಅಧ್ಯಕ್ಷ ಆಗಿ ಸೇವೆ ಸಲ್ಲಿಸಿದ ರಾಜಕಾರಣಿ.

ಜನನ
ನೋಲಿ ದ ಕ್ಯಾಷ್ಟ್ರೊ ಜುಲೈ ೬, ೧೯೪೯ರಂದು ಪೋಲಾ ಗ್ರಾಮದಲ್ಲಿ ಜನಿಸಿದರು. ೧೯೭೧ರಲ್ಲಿ ಈಸ್ಟ್ ವಿಶ್ವವಿದ್ಯಾಲಯದಲ್ಲಿ ವಾಣಿಜ್ಯ ಶಾಸ್ತ್ರದಲ್ಲಿ ಪದವಿ ಪಡೆದ ನೋಲಿ ದ ಕ್ಯಾಷ್ಟ್ರೊ, ಬ್ಯಾಂಕಿಂಗ್ ಮತ್ತು ಹಣಕಾಸು ವಿಷಯದಲ್ಲಿ ಉನ್ನತ ಅಧ್ಯಯನ ನಡೆಸಿ ಡಾಕ್ಟರೇಟ್ ಪಡೆದರು.

ವೃತ್ತಿ
ಮಾರ್ಕೋಸ್  ಫಿಲಿಪ್ಪೀನ್ಸ್ ದೇಶದ ಸರ್ವಾಧಿಕಾರಿ ಆಗಿದ್ದಾಗ, ನೋಲಿ ದ ಕ್ಯಾಷ್ಟ್ರೊ ಪತ್ರಕರ್ತ ಆಗಿ ತಮ್ಮ ವೃತ್ತಿ ಶುರು ಮಾಡಿದರು. ಜಾನಿ ಡಿಲಿಯೋನ್ ಎಂಬ ರೇಡಿಯೋ ದಲ್ಲಿ ತಲಮಟ್ಟದ ಪತ್ರಕರ್ತನಾಗಿ ಕೆಲಸ ಮಾಡಿ, ತದ್ನಂತರ ಬಾತ್ಮೀದಾರ ಹುದ್ದೆಗೆ ಬಡ್ತಿ ಪಡೆದರು.
೧೯೮೨-೮೬ರ ಅವಧಿಯಲ್ಲಿ ಆರ್ ಪಿ ಎನ್ ಬಾನುಲಿ ಕೇಂದ್ರದ ಬಾತ್ಮೀದಾರ ಆಗಿ ಕಾರ್ಯ ನಿರ್ವಹಿಸಿದರು.
೧೯೮೬ರಲ್ಲಿ ಟಿವಿಗೆ ತೆರಳಿದ ನೋಲಿ, ಎಬಿಎಸ್ ಸಂಸ್ತೆಯಲ್ಲಿ ಕೆಲಸ ಪಡೆದರು. ಕಬಯನ್ ನೊಲಿ ಎಂಬ ಅಡ್ಡಹೆಸರಿನಿಂದ ಜನಪ್ರಿಯತೆ ಪಡೆದ ನೊಲಿ, ೧೯೮೭ರಲ್ಲಿ ಶುಭಸಂಜೆ ಫಿಲಿಪ್ಪೀನ್ಸ್ ಕಾರ್ಯಕ್ರಮ ನಡೆಸಿ ಬಲು ಜನಮನ್ನಣೆ  ಪಡೆದರು.

ರಾಜಕಾರಣಿಗಳು
ಧನಂಜಯ್ (ನಟ)

ಧನಂಜಯ ಕನ್ನಡ ಚಲನಚಿತ್ರ ನಟ ಮತ್ತು ರಂಗಭೂಮಿ  ಕಲಾವಿದ.  
ಮೊದಲು ರಂಗಭೂಮಿಯಲ್ಲಿ  ಅಭಿನಯಿಸಿದ ನಂತರ, 2013 ರಲ್ಲಿ ಡೈರೆಕ್ಟರ್ಸ್ ಸ್ಪೆಷಲ್ ಮೊದಲ ಚಲನಚಿತ್ರದಲ್ಲಿ   ಅಭಿನಯಿಸಿದರು . ಚಿತ್ರದಲ್ಲಿನ ಅಭಿನಯಕ್ಕಾಗಿ ಅವರಿಗೆ  SIIMA ಉದಯೋನ್ಮುಖ ಉತ್ತಮ  ನಟ   ಪ್ರಶಸ್ತಿಯನ್ನು ಪಡೆದಿದ್ದಾರೆ .

ಆರಂಭಿಕ ಜೀವನ ಮತ್ತು ಕುಟುಂಬ
ಧನಂಜಯ ಅವರು ಹಾಸನ ಜಿಲ್ಲೆಯ ಅರಸಿಕೆರೆಯ  ಕಾಳೆನಹಳ್ಳಿ  ಗ್ರಾಮದಲ್ಲಿ ಜನಿಸಿದರು. ಅಲ್ಲಿ ಅವರು ಸೇಂಟ್ ಮೇರಿಸ್ ಹೈಸ್ಕೂಲ್ನಲ್ಲಿ ತಮ್ಮ ಪ್ರೌಢಶಾಲಾ ವಿದ್ಯಾಭ್ಯಾಸ ಮಾಡಿದರು.ಅವರು  ಬಾಲ್ಯದಲ್ಲಿ    ತನ್ನ ತಂದೆಯೊಂದಿಗೆ ಹಳ್ಳಿಯಲ್ಲಿ ನಾಟಕಗಳನ್ನು ನೋಡುವುದರ ಜೊತೆಗೆ  ನಟಿಸುತಿದ್ದರು.ಶ್ರೀ ಜಯಚಾಮರಾಜೇಂದ್ರ ಕಾಲೇಜ್ ಆಫ್ ಇಂಜಿನಿಯರಿಂಗ್ನಲ್ಲಿ   ಪದವಿಯನ್ನು ಪಡೆದ ನಂತರ ಮೈಸೂರು ಇನ್ಫೋಸಿಸ್ ನಲ್ಲಿ ಕೆಲಸಕ್ಕೆ ಸೇರಿದರು .ಆದಾಗ್ಯೂ, ಅವರ ಆಸಕ್ತಿ  ನಟನೆಯಲ್ಲಿ  ಇರುವ ಕಾರಣ    ಮೈಸೂರುನಲ್ಲಿರುವ  ಜನಪ್ರಿಯ ರಂಗಾಯಣ ರಂಗಭೂಮಿ ಗುಂಪನ್ನು ಆಗಾಗ ಭೇಟಿ ನೀಡುತ್ತಿದ್ದರು.ಅಂತಿಮವಾಗಿ, ಅವರು ಅದೇ ಥಿಯೇಟರ್ ಗುಂಪಿನಲ್ಲಿ ಅಭಿನಯಿಸಿದರು .ಜರ್ಮನಿಯಲ್ಲಿ  ನಟನಾ ತರಬೇತಿ  ಕಾರ್ಯಾಗಾರದಲ್ಲಿ  ತರಬೇತಿ ಪಡೆದಿದ್ದಾರೆ .

ಚಲನಚಿತ್ರ ವೃತ್ತಿಜೀವನ
ಧನಂಜಯ, ಮೈಸೂರು ರಂಗಾಯಣ ರಂಗಭೂಮಿಗೆ   ಆಗಾಗ ಭೇಟಿನೀಡುತ್ತಿದ್ದರು , ಅವರು ಅಲ್ಲಿ ನಡೆಯುವ   ನಾಟಕಗಳಲ್ಲಿ ಅನೇಕ ಸಾಮಾನ್ಯ ಪಾತ್ರಗಳಲ್ಲಿ ಅಭಿನಯಿಸಿದರು . ನಿರ್ದೇಶಕ ಗುರುಪ್ರಸಾದ್ ಅವರ ಅಭಿನಯ ಕೌಶಲ್ಯವನ್ನು ಗಮನಿಸಿ   ಅವರ  ಚಲನಚಿತ್ರ ಡೈರೆಕ್ಟರ್ಸ್ ಸ್ಪೆಷಲ್ ಚಿತ್ರದಲ್ಲಿ ಅವರಿಗೆ ಪ್ರಮುಖ ಪಾತ್ರವನ್ನು ನೀಡಿದರು.ಈ ಚಲನಚಿತ್ರವು ಮೂರು ವರ್ಷಗಳ ತಯಾರಿಕೆಗೆ ತೆಗೆದುಕೊಂಡಿತು ಮತ್ತು ಅಂತಿಮವಾಗಿ 2013 ರಲ್ಲಿ ಬಾಕ್ಸ್ ಆಫೀಸ್ನಲ್ಲಿ ಮಿಶ್ರ ಮತ್ತು ಋಣಾತ್ಮಕ ಪ್ರತಿಕ್ರಿಯೆಯೊಂದಿಗೆ ಬಿಡುಗಡೆಯಾಯಿತು.ಆದಾಗ್ಯೂ ಅವರ ಅಭಿನಯವನ್ನು ಶ್ಲಾಘಿಸಲಾಯಿತು ಮತ್ತು ಅನೇಕ ಚಲನಚಿತ್ರ ತಯಾರಕರು ತಮ್ಮ ಚಿತ್ರಗಳಲ್ಲಿ ಪಾತ್ರಗಳಿಗಾಗಿ ಅವರನ್ನು ಸಂಪರ್ಕಿಸಿದರು.ನಂತರ ಅವರು ಎ. ಪಿ. ಅರ್ಜುನ್ ಅವರ  ಚಲನಚಿತ್ರ ರಾಟೆ ಯಲ್ಲಿ  ಶೃತಿ ಹರಿಹರನ್ ಜೊತೆ   ನಟಿಸಿದರು. ನಂತರ ಪ್ರೀಥಮ್ ಗುಬ್ಬಿಯವರ ಚಲನಚಿತ್ರ ಬಾಕ್ಸರ್ ಅವರಿಗೆ ವ್ಯಾಪಕ ಮೆಚ್ಚುಗೆಯನ್ನು ತಂದಿತು.  ನಂತರ 12 ನೇ ಶತಮಾನದ ಶರಣ   ಅಲ್ಲಮ ಚಿತ್ರದಲ್ಲಿ ಅಭಿನಯಿಸಿದರು .  ಶಿವರಾಜ್ಕುಮಾರ್ ಅಭಿನಯದ ಚಿತ್ರ ಟಗರು ನಲ್ಲಿ ಪ್ರಮುಖ ಖಳನಾಯಕನ ಪಾತ್ರವನ್ನು ಧನಂಜಯ ನಿರ್ವಹಿಸುತ್ತಿದ್ದಾರೆ, ಅವರು ಗುರುಪ್ರಸಾದ್ ರ  ಚಿತ್ರ ಎರಡನೆ ಸಲ   ಪೂರ್ಣಗೊಳಿಸಿದ್ದಾರೆ.ಮತ್ತು ಪನ್ನಾಗಾಭರಣ ರ  ಚಿತ್ರ  ಹ್ಯಾಪಿ ನ್ಯೂ ಇಯರ್ ಚಿತ್ರದಲ್ಲಿ ಅಭಿನಯಿಸುತ್ತಿದ್ದಾರೆ

ಧನಂಜಯ್ ಅವರ ಅಭಿನಯದ ಚಲನಚಿತ್ರಗಳ ಪಟ್ಟಿ

 Sandeep gowda

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 

ಚಲನಚಿತ್ರ ನಟರು
ಕೊಳೆ

ಕೊಳೆ ಎಂದರೆ ಅಶುದ್ಧ ವಸ್ತು, ವಿಶೇಷವಾಗಿ ಒಬ್ಬ ವ್ಯಕ್ತಿಯ ಬಟ್ಟೆಗಳು, ಚರ್ಮ ಅಥವಾ ಸ್ವತ್ತುಗಳ ಸಂಪರ್ಕದಲ್ಲಿದ್ದಾಗ. ಅಂತಹ ಸಂದರ್ಭದಲ್ಲಿ ಅವು ಕೊಳೆಯಾಗಿವೆ ಎಂದು ಹೇಳಲಾಗುತ್ತದೆ. ಸಾಮಾನ್ಯ ಪ್ರಕಾರಗಳ ಕೊಳೆಗಳಲ್ಲಿ ಈ ಮುಂದಿನವು ಸೇರಿವೆ: ಮಣ್ಣು - ಆಧಾರಶಿಲೆಯ ಮೇಲಿರುವ ಜೇಡಿಮಣ್ಣು, ಮರಳು, ಮಣ್ಣುಗೊಬ್ಬರಗಳ ಮಿಶ್ರಣ; ಧೂಳು - ಸಾವಯವ ಅಥವಾ ಖನಿಜ ಪದಾರ್ಥದ ಸಾಮಾನ್ಯ ಪುಡಿ; ಹೊಲಸು - ಮಲದಂತಹ ದುರ್ವಾಸನೆಯ ವಸ್ತು; ಇಲ್ಲಣ - ಹೊಗೆಮಸಿಯಂತಹ ಗಟ್ಟಿಯಾಗಿ ಹತ್ತಿಕೊಂಡ ಕಪ್ಪನೆಯ ಧೂಳು.

ವಸ್ತುಗಳು ಕೊಳೆಯಾದಾಗ, ಅವನ್ನು ಸಾಮಾನ್ಯವಾಗಿ ಗಟ್ಟಿ ಮೇಲ್ಮೈ ಮಾರ್ಜಕಗಳು ಮತ್ತು ಇತರ ರಾಸಾಯನಿಕ ದ್ರಾವಣಗಳಂತಹ ದ್ರಾವಣಗಳಿಂದ ಸ್ವಚ್ಛಮಾಡಲಾಗುತ್ತದೆ; ಹೆಚ್ಚಿನ ಮನೆ ಚಟುವಟಿಕೆ ಈ ಉದ್ದೇಶಕ್ಕಾಗಿರುತ್ತದೆ — ಬಟ್ಟೆ ಒಗೆಯುವುದು, ಕಸ ಗುಡಿಸುವುದು ಇತ್ಯಾದಿ. ವಾಣಿಜ್ಯಿಕ ಆವರಣದಲ್ಲಿ, ಕೊಳಕಾದ ನೋಟವು ಕೆಟ್ಟ ಅಭಿಪ್ರಾಯವನ್ನು ನೀಡುತ್ತದೆ. ಅಂತಹ ಸ್ಥಳದ ಒಂದು ಉದಾಹರಣೆಯೆಂದರೆ ರೆಸ್ಟೊರೆಂಟ್. ಅಂತಹ ಸಂದರ್ಭಗಳಲ್ಲಿ ಕೊಳೆಯನ್ನು ತಾತ್ಕಾಲಿಕ, ಶಾಶ್ವತ ಮತ್ತು ಉದ್ದೇಶಪೂರ್ವಕ ಎಂದು ವರ್ಗೀಕರಿಸಬಹುದು. ತಾತ್ಕಾಲಿಕ ಕೊಳೆ ಎಂದರೆ ಪಟ್ಟೆಗಳು ಮತ್ತು ವಿಶೀರ್ಣ ವಸ್ತು. ಇವನ್ನು ಸಾಧಾರಣ ದಿನನಿತ್ಯದ ಸ್ವಚ್ಛಗೊಳಿಸುವಿಕೆಯಿಂದ ತೆಗೆಯಬಹುದು. ಶಾಶ್ವತ ಕೊಳೆ ಎಂದರೆ ಗಟ್ಟಿಯಾಗಿ ಹತ್ತಿಕೊಂಡ ಕಲೆಗಳು ಅಥವಾ ವಸ್ತುವಿಗೆ ಭೌತಿಕ ಹಾನಿ. ಇವುಗಳನ್ನು ತೆಗೆಯಲು ದೊಡ್ಡ ನವೀಕರಣ ಬೇಕಾಗುತ್ತದೆ. ಉದ್ದೇಶಪೂರ್ವಕ ಕೊಳೆ ಎಂದರೆ ವಿನ್ಯಾಸ ನಿರ್ಧಾರಗಳಿಂದ ಉಂಟಾದ ಕೊಳೆ, ಉದಾಹರಣೆಗೆ ಕೊಳಕು ಕಿತ್ತಳೆ ಬಣ್ಣದಲ್ಲಿ ಅಲಂಕಾರ ಅಥವಾ ಗ್ರಂಜ್ ಶೈಲಿ.

ನಗರಗಳು ಅಭಿವೃದ್ಧಿಗೊಂಡಂತೆ, ತ್ಯಾಜ್ಯ ನಿರ್ವಹಣಾ ಸೇವೆಗಳ ಬಳಕೆಯ ಮೂಲಕ ಕಸ ವಿಲೇವಾರಿಗೆ ಏರ್ಪಾಟುಗಳನ್ನು ಮಾಡಲಾಯಿತು. ಯುನೈಟಡ್ ಕಿಂಗ್ಡಮ್‍ನಲ್ಲಿ, ಸಾರ್ವಜನಿಕ ಆರೋಗ್ಯ ಕಾಯಿದೆ ೧೮೭೫ರ ಪ್ರಕಾರ, ಮನೆಗಳು ಚಲಿಸಬಹುದಾದಂಥ ಒಂದು ಡಬ್ಬದಲ್ಲಿ ತಮ್ಮ ಕಸವನ್ನು ಇಡಬೇಕಾಗುತ್ತದೆ. ಇದರಿಂದ ಅದನ್ನು ತೆಗೆದುಕೊಂಡು ಹೋಗಲು ಸುಲಭವಾಗುತ್ತದೆ. ಇದು ಕಸದ ತೊಟ್ಟಿಯ ಮೊದಲ ಕಾನೂನಾತ್ಮಕ ಸೃಷ್ಟಿಯಾಗಿತ್ತು.

ಆಧುನಿಕ ಸಮಾಜವು ಹೆಚ್ಚು ಆರೋಗ್ಯವಾಗಿದೆ ಎಂದು ಈಗ ಭಾವಿಸಲಾಗಿದೆ. ಬೆಳೆಯುತ್ತಿರುವಾಗ ಧೂಳಿನಲ್ಲಿನ ಸೂಕ್ಷ್ಮಜೀವಿಗಳೊಂದಿಗೆ ಸಂಪರ್ಕವಿಲ್ಲದಿರುವುದು ದಮ್ಮಿನಂತಹ ಅಲರ್ಜಿಗಳ ಸಾಂಕ್ರಾಮಿಕ ರೋಗದ ಕಾರಣವಾಗಿದೆ ಎಂದು ಊಹಿಸಲಾಗಿದೆ. ಮಾನವ ಪ್ರತಿರೋಧಕ ವ್ಯವಸ್ಥೆಯು ಸರಿಯಾಗಿ ಕಾರ್ಯನಿರ್ವಹಿಸಲು ಸಕ್ರಿಯಗೊಳಿಸುವಿಕೆ ಮತ್ತು ವ್ಯಾಯಾಮದ ಅಗತ್ಯವಿರುತ್ತದೆ ಮತ್ತು ಕೊಳೆಗೆ ಒಡ್ಡಿಕೆಯು ಇದನ್ನು ಸಾಧಿಸಬಹುದು.

ಉಲ್ಲೇಖಗಳು

ನೈರ್ಮಲ್ಯ
ರಾಜ್ಯೋತ್ಸವ ಪ್ರಶಸ್ತಿ ೨೦೧೮

೨೦೧೭ರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಯು ೬೩ ಸಾಧಕರಿಗೆ ಲಭಿಸಿದೆ. ರಾಜ್ಯ ರಚನೆಯ ೬೩ನೇ ವರ್ಷದ ಆಚರಣೆಯ ದ್ಯೋತಕವಾಗಿ ೬೩ ಜನರಿಗೆ ಪ್ರಶಸ್ತಿ ಕೊಡಲಾಗಿದೆ. ಪ್ರಶಸ್ತಿ ಪ್ರದಾನ ಸಮಾರಂಭವು ಬೆಂಗಳೂರಿನ ರವೀಂದ್ರ ಕಲಾಕ್ಷೇತ್ರದಲ್ಲಿ ನವೆಂಬರ ೨೮ರಂದು ನಡೆಯಿತು. ಮುಖ್ಯಮಂತ್ರಿಯವರು ಪ್ರಶಸ್ತಿಯನ್ನು ಪ್ರದಾನ ಮಾಡಿದರು.  ಇದೇ ಮೊದಲ ಬಾರಿಗೆ ನವೆಂಬರ ಅಂತ್ಯಕ್ಕೆ ಪಟ್ಟಿ ಬಿಡುಗಡೆ ಮಾಡಲಾಯಿತು. ಉಪಚುನಾವಣೆಯ ಕಾರಣ, ವಾಡಿಕೆಯಂತೆ ಕನ್ನಡ ರಾಜ್ಯೋತ್ಸವಕ್ಕೂ ಮುನ್ನ ಪ್ರಶಸ್ತಿ ಆಯ್ಕೆ ಪಟ್ಟಿ ಬಿಡುಗಡೆ ಮಾಡಲಾಗಿರಲಿಲ್ಲ.

ವೈಯಕ್ತಿಕ ಪ್ರಶಸ್ತಿಗಳು

ಸಂಘ ಸಂಸ್ಥೆಗಳು
ಕಲ್ಯಾಣಿ (ಚಲನಚಿತ್ರ)

ವರ್ಷ-೧೯೭೧ ಕನ್ನಡಚಿತ್ರಗಳು
ಬಲೆ

ಅದರ ಪ್ರಾಥಮಿಕ ಅರ್ಥದಲ್ಲಿ, ಬಲೆಯು ಜಾಲರಿಯಂಥ ರಚನೆಯಲ್ಲಿ ಹೆಣೆದ ಎಳೆಗಳನ್ನು ಹೊಂದಿರುತ್ತದೆ. ಇದು ದೊಡ್ಡ ವಸ್ತುಗಳ ಸಾಗುವಿಕೆಯನ್ನು ತಡೆಯುತ್ತದೆ, ಮತ್ತು ಚಿಕ್ಕ ವಸ್ತುಗಳು ಹಾಗೂ ದ್ರವಗಳು ಸಾಗಲು ಬಿಡುತ್ತದೆ. ತಗಡಿನಂತಿರುವ ಯಾವುದೇ ವಸ್ತುವಿಗಿಂತ ಇದಕ್ಕೆ ಕಡಿಮೆ ಕಚ್ಚಾವಸ್ತು ಬೇಕಾಗುತ್ತದೆ, ಮತ್ತು ಸ್ವಲ್ಪ ಪ್ರಮಾಣದ ಪಾರದರ್ಶಕತೆಯನ್ನು ಒದಗಿಸುತ್ತದೆ.

ಪೂರ್ವದಲ್ಲಿ ಎಲ್ಲ ಬಲೆಗಳನ್ನು ಕೈಯಿಂದ ತಯಾರಿಸಲಾಗುತ್ತಿತ್ತು. ದುಂಡು ಬಲೆಗಳಿಗಾಗಿ (ಉದಾಹರಣೆಗೆ ಪರ್ಸು ಬಲೆಗಳು, ಬಲೆಚೀಲಗಳು, ಅಥವಾ ತುರುಬುಬಲೆಗಳು) ಅವನ್ನು ಒಂದು ಏಕ ಬಿಂದುವಿನಿಂದ ಆರಂಭಿಸಬಹುದು, ಆದರೆ ಚೌಕಾಕಾರದ ಬಲೆಗಳನ್ನು ಸಾಮಾನ್ಯವಾಗಿ ಒಂದು ಶಿರರಜ್ಜುವಿನಿಂದ ಆರಂಭಿಸಲಾಗುತ್ತದೆ. ನಿಯಮಿತ ಮಧ್ಯಂತರಗಳಲ್ಲಿ ಶಿರರಜ್ಜುವಿಗೆ ಒಂದು ದಾರವನ್ನು ಕಟ್ಟಲಾಗುತ್ತದೆ. ಇದರಿಂದ ಕುಣಿಕೆಗಳ ಸರಣಿಯು ಸೃಷ್ಟಿಯಾಗುತ್ತದೆ. ಇದನ್ನು ಜೀರು ಮೇಲುಗೈ ಗಂಟನ್ನು ಬಳಸಿ ಮಾಡಬಹುದು, ಅಥವಾ ಗೂಟದ ಗಂಟುಗಳಂತಹ ಇತರ ಗಂಟುಗಳನ್ನು ಬಳಸಿ ಮಾಡಬಹುದು. ಅನಂತರದ ಸಾಲುಗಳನ್ನು ಆಮೇಲೆ ಹಂಗಾಮಿ ಕುಣಿಕೆಗಳು ಅಥವಾ ಮತ್ತೊಂದು ಗಂಟನ್ನು ಬಳಸಿ ಬೇಕಾದ ರೂಪಕ್ಕೆ ತರಲಾಗುತ್ತದೆ.

ಬಲೆಗಳನ್ನು ಬಹುತೇಕ ಯಾವುದೇ ಬಗೆಯ ನೂಲನ್ನು ಬಳಸಿ ತಯಾರಿಸಬಹುದು. ಸಾಂಪ್ರದಾಯಿಕ ಬಲೆ ವಸ್ತುಗಳು ಸ್ಥಳೀಯವಾಗಿ ಲಭ್ಯವಿರುವುದನ್ನು ಅವಲಂಬಿಸಿ ಬದಲಾಗುತ್ತವೆ; ಉದಾಹರಣೆಗೆ, ಮುಂಚಿನ ಐರೋಪ್ಯ ಮೀನಿನ ಬಲೆಗಳನ್ನು ಹಲವುವೇಳೆ ನಾರುಬಟ್ಟೆಯಿಂದ ತಯಾರಿಸಲಾಗುತ್ತಿತ್ತು, ಆದರೆ ಈಗ ಹೆಚ್ಚುಕಾಲ ಬಾಳುವ ಸಂಶ್ಲೇಷಿತ ವಸ್ತುಗಳು ತಕ್ಕಮಟ್ಟಿಗೆ ಸಾರ್ವತ್ರಿಕವಾಗಿವೆ. ನೈಲಾನ್ ಏಕತಂತು ಬಲೆಗಳು ಪಾರದರ್ಶಕವಾಗಿರುತ್ತವೆ, ಮತ್ತು ಹಾಗಾಗಿ ಇವನ್ನು ಹಲವುವೇಳೆ ಮೀನುಗಾರಿಕೆ ಮತ್ತು ಬೋನುಗಳಿಗಾಗಿ ಬಳಸಲಾಗುತ್ತದೆ.

ಬಲೆಗಳನ್ನು ಅನೇಕ ರೀತಿಯಲ್ಲಿ ಬಳಸಬಹುದು. ಬಲೆಗಳನ್ನು ಸಾಗಣೆಗೆ ಬಳಸಬಹುದು. ಉದಾಹರಣೆಗಳಲ್ಲಿ ಸರಕು ಬಲೆಗಳು ಮತ್ತು ಬಲೆಚೀಲಗಳು ಸೇರಿವೆ. ಈರುಳ್ಳಿಗಳಂತಹ ಕೆಲವು ತರಕಾರಿಗಳನ್ನು ಹಲವುವೇಳೆ ಬಲೆಗಳಲ್ಲಿ ಸಾಗಿಸಲಾಗುತ್ತದೆ. ಬಲೆಗಳನ್ನು ಕ್ರೀಡಾ ಗೋಲುರಚನೆ ಮತ್ತು ಫುಟ್‍ಬಾಲ್, ಬಾಸ್ಕೆಟ್‍ಬಾಲ್, ಬೋಸಾಬಾಲ್ ಮತ್ತು ಐಸ್ ಹಾಕಿಯಂತಹ ಆಟಗಳಲ್ಲಿ ಬಳಸಲಾಗುತ್ತದೆ. ಬಲೆಯು ವಾಲಿಬಾಲ್, ಟೆನಿಸ್, ಬ್ಯಾಡ್ಮಿಂಟನ್, ಮತ್ತು ಟೇಬಲ್ ಟೆನಿಸ್‍ನಂತಹ ವಿವಿಧ ಬಲೆ ಕ್ರೀಡೆಗಳಲ್ಲಿ ಎದುರಾಳಿಗಳನ್ನು ಕೂಡ ಪ್ರತ್ಯೇಕಿಸುತ್ತದೆ. ಈ ಕ್ರೀಡೆಗಳಲ್ಲಿ ಆಟದಲ್ಲಿ ಉಳಿಯಲು ಚೆಂಡು ಅಥವಾ ಷಟಲ್‍ಕಾಕು ಬಲೆಯ ಮೇಲೆ ಹೋಗಬೇಕು. ಪ್ರಾಣಿಗಳನ್ನು ಸೆರೆಹಿಡಿಯಲು ಬಳಸಲಾಗುವ ಬಲೆಗಳಲ್ಲಿ ಮೀನಿನ ಬಲೆಗಳು, ಚಿಟ್ಟೆ ಬಲೆಗಳು, ಕ್ರಿಕೆಟ್ ಬಲೆಗಳು, ಪಕ್ಷಿ ಜಾಲ, ಮತ್ತು ಪರ್ಸು ಹಾಗೂ ಉದ್ದ ಬಲೆಯಂತಹ ಸಿಕ್ಕಿಸುವ ಬಲೆಗಳು ಸೇರಿವೆ. ಮಂಜು ಬಲೆಗಳು, ರಾಕೆಟ್ ಬಲೆಗಳು, ಹಾಗೂ ಬಲೆ ಬಂದೂಕುಗಳಂತಹ ಕೆಲವನ್ನು ಹಿಡಿಯಲಾದ ಪ್ರಾಣಿಗಳಿಗೆ ನೋವುಂಟುಮಾಡದಂತೆ ವಿನ್ಯಾಸಗೊಳಿಸಲಾಗಿರುತ್ತದೆ. ಮರೆಮಾಚುವಿಕೆ ಬಲೆಗಳನ್ನು ಕೂಡ ಬಳಸಬಹುದು.

ಉಲ್ಲೇಖಗಳು

ಸಾಧನಗಳು
ಲೂಟಿ

ಲೂಟಿ ಎಂದರೆ (ಕೊಳ್ಳೆ ಹೊಡೆಯುವುದು, ಸುಲಿಗೆ ಎಂದು ಕೂಡ ಸೂಚಿಸಲಾಗುತ್ತದೆ) ಸೇನಾ ಅಥವಾ ರಾಜಕೀಯ ವಿಜಯದ ಭಾಗವಾಗಿ, ಅಥವಾ ಯುದ್ಧ, ನೈಸರ್ಗಿಕ ವಿಕೋಪದಂತಹ ಮಹಾದುರಂತದ ಕಾಲದಲ್ಲಿ (ಎಲ್ಲಿ ಕಾನೂನು ಮತ್ತು ನಾಗರಿಕ ಜಾರಿಯು ತಾತ್ಕಾಲಿಕವಾಗಿ ನಿಷ್ಪ್ರಭಾವಿಯಾಗಿರುತ್ತದೊ ಅಲ್ಲಿ), ಅಥವಾ ದೊಂಬಿಯ ಕಾಲದಲ್ಲಿ ಸರಕುಗಳನ್ನು ಬಲವಂತದಿಂದ ವಿವೇಚನಾರಹಿತವಾಗಿ ತೆಗೆದುಕೊಳ್ಳುವುದು. ಈ ಪದವನ್ನು ವಿಶಾಲ ಅರ್ಥದಲ್ಲಿ ಕಳ್ಳತನ ಮತ್ತು ಹಣ ನುಂಗಿಹಾಕುವಿಕೆಯ ಘೋರ ನಿದರ್ಶನಗಳನ್ನು ವರ್ಣಿಸಲು ಕೂಡ ಬಳಸಲಾಗುತ್ತದೆ, ಉದಾಹರಣೆಗೆ ಸರ್ಕಾರಗಳಿಂದ ಖಾಸಗಿ ಅಥವಾ ಸಾರ್ವಜನಿಕ ಸ್ವತ್ತುಗಳ ವಶಪಡಿಸಿಕೊಳ್ಳುವಿಕೆ. ಸಶಸ್ತ್ರ ಸಂಘರ್ಷದಲ್ಲಿ, ಅಂತಾರಾಷ್ಟ್ರೀಯ ಕಾನೂನು ಲೂಟಿಯನ್ನು ನಿಷೇಧಿಸುತ್ತದೆ, ಮತ್ತು ಯುದ್ಧಾಪರಾಧವೆಂದು ಅನಿಸಿಕೊಳ್ಳುತ್ತದೆ.

ಯುದ್ಧದ ಕಾಲದಲ್ಲಿ ವಿಜಯಿಯಾದ ಸೈನ್ಯದಿಂದ ಲೂಟಿಯು ದಾಖಲಿತ ಇತಿಹಾಸದಾದ್ಯಂತ ಸಾಮಾನ್ಯ ಅಭ್ಯಾಸವಾಗಿದೆ. ಪದಾತಿಗಳಿಗೆ, ಇದು ಹಲವುವೇಳೆ ಅವರ ಅಲ್ಪ ಆದಾಯವನ್ನು ನೀಗಿಸುವ ರೀತಿ ಎಂದು ಕಾಣಲಾಗುತ್ತಿತ್ತು ಮತ್ತು ವಿಜಯದ ಆಚರಣೆಯ ಭಾಗವಾಗಿತ್ತು. ಹೆಚ್ಚು ಉನ್ನತ ಮಟ್ಟಗಳಲ್ಲಿ, ಲೂಟಿಯ ಹೆಮ್ಮೆಯ ಪ್ರದರ್ಶನವು ಸಾಮಾನ್ಯ ರೋಮನ್ ವಿಜಯದ ಅವಿಭಾಜ್ಯ ಅಂಗವಾಗಿತ್ತು, "ನಿಮ್ಮ ಶತ್ರುಗಳನ್ನು ಸೋಲಿಸುವುದು ... ಅವರಿಂದ ಅವರ ಸಂಪತ್ತನ್ನು ಕಿತ್ತುಕೊಳ್ಳುವುದು" ಅತ್ಯಂತ ದೊಡ್ಡ ಸುಖವಾಗಿದೆ ಎಂದು ಗೆಂಘಿಸ್ ಖಾನ್ ಘೋಷಿಸುವುದು ಅಸಾಮಾನ್ಯವಾಗಿರಲಿಲ್ಲ. ಪ್ರಾಚೀನ ಕಾಲದಲ್ಲಿ, ಯುದ್ಧದಲ್ಲಿ ಕೊಳ್ಳೆಹೊಡೆದ ವಸ್ತುಗಳಲ್ಲಿ ಪರಾಜಿತಗೊಂಡ ಜನರು ಸೇರಿದ್ದವು, ಮತ್ತು ಹಲವುವೇಳೆ ಇವರನ್ನು ಗುಲಾಮರನ್ನಾಗಿ ಮಾಡಲಾಗುತ್ತಿತ್ತು. ಹಲವುವೇಳೆ ಹೆಂಗಸರು ಮತ್ತು ಮಕ್ಕಳನ್ನು ವಿಜಯಿಯಾದ ದೇಶದ ಜನರೊಳಗೆ ಸೇರಿಸಿಕೊಳ್ಳಲಾಗುತ್ತಿತ್ತು. ಇತರ ಆಧುನಿಕ ಸಮಾಜಗಳ ಪೂರ್ವದಲ್ಲಿ, ಅಮೂಲ್ಯ ಲೋಹಗಳಿಂದ ಮಾಡಿದ ವಸ್ತುಗಳು ಯುದ್ಧ ಲೂಟಿಯ ಆದ್ಯತೆಯ ಗುರಿಯಾಗಿದ್ದವು, ಹೆಚ್ಚಾಗಿ ಅವುಗಳ ಸುಲಭ ಸಾಗಿಸಲಾಗುವಿಕೆಯ ಕಾರಣದಿಂದ. ಅನೇಕ ಸಂದರ್ಭಗಳಲ್ಲಿ ಲೂಟಿಯು ಸಾಮಾನ್ಯವಾಗಿ ಪಡೆಯಲಾಗಲು ಸಾಧ್ಯವಿಲ್ಲದ ನಿಧಿಯನ್ನು ಪಡೆಯುವ ಅವಕಾಶವಾಗಿತ್ತು.

ಕೆಲವೊಮ್ಮೆ "ಲೂಟಿ" ಪದವನ್ನು ದೇಶಗಳಿಂದ ಅನಧಿಕೃತ ಜನರಿಂದ ಪ್ರಾಚೀನಾವಶೇಷಗಳ ತೆಗೆಯುವಿಕೆಯನ್ನು ಸೂಚಿಸಲು ಬಳಸಲಾಗುತ್ತದೆ, ಈ ಜನರು ಕಾನೂನನ್ನು ಮುರಿದು ಆರ್ಥಿಕ ಲಾಭವನ್ನು ಅರಸುವ ದೇಶೀಯ ಜನರಾಗಿರಬಹುದು, ಅಥವಾ ಸಾಮಾನ್ಯವಾಗಿ ಪ್ರತಿಷ್ಠೆ, ಅಥವಾ ಪೂರ್ವದಲ್ಲಿ "ವೈಜ್ಞಾನಿಕ ಶೋಧನೆಯಲ್ಲಿ" ಹೆಚ್ಚು ಆಸಕ್ತಿಹೊಂದಿರುವ ವಿದೇಶಿ ರಾಷ್ಟ್ರಗಳಾಗಿರಬಹುದು. ಇದರ ಒಂದು ಉದಾಹರಣೆಯೆಂದರೆ ಐಗುಪ್ತದ ಗೋರಿಗಳ ಒಳವಸ್ತುಗಳನ್ನು ತೆಗೆದು ಯೂರೋಪ್‍ನಲ್ಲಿನ ಸಂಗ್ರಹಾಲಯಗಳಿಗೆ ಸಾಗಿಸಲಾಗಿದ್ದು.

ಉಲ್ಲೇಖಗಳು

ಆಸ್ತಿ ಸಂಬಂಧಿ ಅಪರಾಧಗಳು
ಗೌಳಿಗ

ಗೌಳಿಗನು ಹಲವುವೇಳೆ ಬಾಟಲಿಗಳು ಅಥವಾ ರಟ್ಟಿನ ಪೆಟ್ಟಿಗೆಗಳಲ್ಲಿ ನೇರವಾಗಿ ಗ್ರಾಹಕರ ಮನೆಗಳಿಗೆ ಹಾಲನ್ನು ತಲುಪಿಸುವ ವಿತರಕ. ಉತ್ತಮ ಶೈತ್ಯೀಕರಣದ ಕೊರತೆಯಿದ್ದಾಗ ಹಾಲು ಬೇಗನೇ ಹಾಳಾಗುತ್ತಿತ್ತು. ಹಾಗಾಗಿ ಕೆಲವು ದೇಶಗಳಲ್ಲಿ ಮನೆಗಳಿಗೆ ಹಾಲನ್ನು ಪ್ರತಿದಿನ ತಲುಪಿಸಲಾಗುತ್ತಿತ್ತು. ಹಾಲಿನ ಬಾಟಲಿಗಳು ಲಭ್ಯವಾಗುವುದಕ್ಕೆ ಮುಂಚೆ, ಗೌಳಿಗರು ತಮ್ಮ ಸುತ್ತಾಟಗಳಲ್ಲಿ ಧಾರಕಗಳನ್ನು ತೆಗೆದುಕೊಂಡು ಹೋಗಿ, ಧಾರಕದಲ್ಲಿ ಅಳತೆಯ ಸಾಧನವನ್ನು ಅದ್ದಿ ಗ್ರಾಹಕರ ಪಾತ್ರೆಗಳಲ್ಲಿ ಹಾಲನ್ನು ತುಂಬಿಸುತ್ತಿದ್ದರು. ಅಭಿವೃದ್ಧಿಹೊಂದಿದ ವಿಶ್ವದ ಮನೆಗಳಲ್ಲಿ ಶೀತಕಗಳ ಸರಿಸುಮಾರು ಸರ್ವತ್ರತೆ, ಜೊತೆಗೆ ಸುಧಾರಿತ ಕಟ್ಟುವಿಕೆಯು ಕಳೆದ ಅರ್ಧ ಶತಮಾನದಲ್ಲಿ ಆಗಾಗ್ಗಿನ ಹಾಲು ವಿತರಣೆಯ ಅಗತ್ಯವನ್ನು ಕಡಿಮೆ ಮಾಡಿದೆ ಮತ್ತು ಅನೇಕ ಪ್ರದೇಶಗಳಲ್ಲಿ ವ್ಯಾಪಾರವನ್ನು ಕೆಲವೊಮ್ಮೆ ವಾರಕ್ಕೆ ಕೇವಲ ಮೂರು ದಿನಗಳಿಗೆ ಕುಗ್ಗುವಂತೆ ಮಾಡಿದೆ ಮತ್ತು ಇತರೆಡೆಗಳಲ್ಲಿ ಸಂಪೂರ್ಣವಾಗಿ ಅದೃಶ್ಯವಾಗುವಂತೆ ಮಾಡಿದೆ. ಜೊತೆಗೆ, ಹಾಲಿನ ವಿತರಣೆಯು ಕ್ಷೀರೋತ್ಪನ್ನಗಳ ಬೆಲೆಯ ಮೇಲೆ ಸಣ್ಣ ವೆಚ್ಚಕ್ಕೆ ಗುರಿಯಾಗುತ್ತದೆ. ಈ ವೆಚ್ಚವನ್ನು ಸಮರ್ಥಿಸಿಕೊಳ್ಳುವುದು ಹೆಚ್ಚೆಚ್ಚು ಕಷ್ಟವಾಗುತ್ತದೆ ಮತ್ತು ವಿತರಿಸಲಾದ ಹಾಲನ್ನು ಕಳ್ಳತನಕ್ಕೆ ಈಡಾಗುವ ಸ್ಥಿತಿಯಲ್ಲಿ ಬಿಡುತ್ತದೆ. ಹಾಲಿನ ವಿತರಣೆಯು ಹಲವುವೇಳೆ ಬೆಳಿಗ್ಗೆ ಆಗುತ್ತದೆ.

ಕೆಲವು ಪ್ರದೇಶಗಳಲ್ಲಿ ಅಪಾರ್ಟ್‌ಮಂಟ್‍ಗಳು ಮತ್ತು ಮನೆಗಳು ಚಿಕ್ಕ ಹಾಲು ಒಪ್ಪಿಸುವ ಬಾಗಿಲುಗಳನ್ನು ಹೊಂದಿರುತ್ತವೆ. ಬಾಹ್ಯ ಗೊಡೆಯೊಳಗೆ ನಿರ್ಮಿಸಲ್ಪಟ್ಟ ಮನೆಯ ಒಳಗಿರುವ ಸಣ್ಣ ಕಟ್ಟಿಗೆಯ ಅಲಮಾರು ಎರಡೂ ಕಡೆಗಳಲ್ಲಿ ಚಿಲುಕ ಹಾಕಿದ ಆದರೆ ಬೀಗ ಹಾಕಿರದ ಬಾಗಿಲುಗಳನ್ನು ಹೊಂದಿರುತ್ತದೆ. ತಲುಪಿಸಲಾದಾಗ ಆ ಪೆಟ್ಟಿಗೆಯಲ್ಲಿ ಹಾಲು ಅಥವಾ ದಿನಸಿ ಸಾಮಾನುಗಳನ್ನು ಇಟ್ಟಿರಬಹುದು, ಮತ್ತು ಮನೆಯ ಯಜಮಾನನು ಅದರಿಂದ ಒಳಗಿರುವ ವಸ್ತುಗಳನ್ನು ಪಡೆಯಬಹುದು. ಟ್ರಕ್ ಚಾಲಕರು ಹೈನುದಾಣದಿಂದ ಹಾಲು ಸಂಸ್ಕರಣ ಘಟಕಕ್ಕೆ ಹಾಲನ್ನು ಸಾಗಿಸುತ್ತಾರೆ. ಹಸಿ ಹಾಲನ್ನು ಪ್ರತಿನಿತ್ಯ ಅಥವಾ ದಿನಬಿಟ್ಟು ದಿನ ತೆಗೆದುಕೊಂಡು ಹೋಗಲಾಗುತ್ತದೆ.

೨೦ನೇ ಶತಮಾನದಿಂದ, ಯೂರೋಪ್‍ನ ನಗರ ಪ್ರದೇಶಗಳಲ್ಲಿ ಹಾಲಿನ ವಿತರಣೆಯನ್ನು ಹಾಲುಗಾಡಿ ಎಂದು ಕರೆಯಲ್ಪಡುವ ಒಂದು ವಿದ್ಯುತ್ ವಾಹನದಿಂದ ಮಾಡಲಾಗಿದೆ. ಇವು ಕುದುರೆಗಳಿಂದ ಎಳೆಯಲ್ಪಟ್ಟ ವಾಹನಗಳ ಬದಲಿಗೆ ಬಂದವು. ಕುದುರೆಗಳಿಂದ ಎಳೆಯಲ್ಪಟ್ಟ ವಾಹನಗಳು ೧೯೫೦ರ ದಶಕದಲ್ಲಿಯೂ ಬ್ರಿಟನ್‍ನಲ್ಲಿ, ಮತ್ತು ೧೯೬೦ರ ದಶಕದವರೆಗೆ ಅಮೇರಿಕದ ಭಾಗಗಳಲ್ಲಿ ಕಂಡುಬರುತ್ತಿದ್ದವು. ಆಸ್ಟ್ರೇಲಿಯಾದಲ್ಲಿ, ಬಟವಾಡೆ ವಾಹನವು ಮುಚ್ಚಿದ ಹಾಲಿನ ಟ್ರೇಯನ್ನು ಹೊಂದಿರುವ ಸಾಮಾನ್ಯವಾಗಿ ಚಿಕ್ಕ ಪೆಟ್ರೋಲ್ ಅಥವಾ ಡೀಸಲ್ ಎಂಜಿನ್ನುಳ್ಳ ಟ್ರಕ್ ಆಗಿರುತ್ತಿತ್ತು. ಹೆಚ್ಚು ಬಿಸಿಯಿರುವ ಪ್ರದೇಶಗಳಲ್ಲಿ ಈ ಟ್ರೇಯಲ್ಲಿ ಸಾಮಾನ್ಯವಾಗಿ ಆವಾಹಕಗಳನ್ನು ಅಳವಡಿಸಲಾಗಿರುತ್ತದೆ.

ಭಾರತದಲ್ಲಿ, ಹಾಲು ವಿತರಿಸುವವರು ಸಾಮಾನ್ಯವಾಗಿ ಹಾಲಿನ ಧಾರಕಗಳನ್ನು ಬಳಸುತ್ತಾರೆ. ಈ ಅಭ್ಯಾಸವು ಪಾಶ್ಚಾತ್ಯ ದೇಶಗಳಲ್ಲಿ ನಿಂತಿದೆ. ಸಾಗಿಸುವಾಗ ಅವನ್ನು ಯಾವುದೇ ರೀತಿಯ ವಾಹನದಲ್ಲಿ ಒಯ್ಯಲಾಗುತ್ತದೆ. ಮುಂಬಯಿಯಂತಹ ದೊಡ್ಡ ನಗರಗಳಲ್ಲಿ, ಹಾಲಿನ ಧಾರಕಗಳನ್ನು ಹಲವುವೇಳೆ ಸ್ಥಳೀಯ ರೈಲುಗಳಲ್ಲಿ ಸರಕು ಬೋಗಿಗಳಲ್ಲಿ ಸಾಗಿಸಲಾಗುತ್ತದೆ.

ಡೈರಿ ಉದ್ಯಮ
ಬಿನ್ನಿ ಬನ್ಸಾಲ್



ಜನನ
ಬಿನ್ನಿ ಬನ್ಸಾಲ್ (ಜನನ ೧೯೮೨/೧೯೮೩) ಒಬ್ಬ ಭಾರತೀಯ ಬಿಲಿಯನೇರ್ ಇಂಟರ್ನೆಟ್ ಉದ್ಯಮಿ. ೨೦೦೭ ರಲ್ಲಿ ಅವರು ಸಚಿನ್ ಬನ್ಸಾಲ್‍ರೊಂದಿಗೆ ಇ-ಕಾಮರ್ಸ್ ವೇದಿಕೆ ಫ್ಲಿಪ್ಕಾರ್ಟ್‌ ಅನ್ನು ಸಹ-ಸ್ಥಾಪಿಸಿದರು ಮತ್ತು ೨೦೧೬ ರ ಜನವರಿ ೧೧ ರವರೆಗೆ ಚೀಫ್ ಆಪರೇಟಿಂಗ್ ಆಫೀಸರ್ (ಸಿಇಒ) ಆಗಿ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಜನವರಿ ೨೦೧೭ರಲ್ಲಿ ಅವರು ಗ್ರೂಪ್ ಸಿಇಓ ಆಗಿ ಬಡ್ತಿ ಪಡೆದರು ಮತ್ತು ಫ್ಲಿಪ್ಕಾರ್ಟ್‍ನ ವೈಯಕ್ತಿಕ ದುರುದ್ದೇಶದ ಆರೋಪಗಳಿಂದ ನವೆಂಬರ್ ೨೦೧೮ರಲ್ಲಿ ರಾಜೀನಾಮೆ ನೀಡಿದರು. ಬಿನ್ನಿ ಚಂಡೀಗಢದಿಂದ ಬಂದವರು ಮತ್ತು ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಟೆಕ್ನಾಲಜಿ ದೆಹಲಿಯಿಂದ ಕಂಪ್ಯೂಟರ್ ಸೈನ್ಸ್‌ ನಲ್ಲಿ ಇಂಜಿನಿಯರಿಂಗ್ ಪದವಿಯನ್ನು ಪಡೆದರು.

ಆರಂಭಿಕ ಜೀವನ 
ಬಿನ್ನಿ ಬನ್ಸಾಲ್ ಮೂಲತಃ ಪಂಜಾಬ್ ಮತ್ತು ಹರಿಯಾಣದ ರಾಜಧಾನಿಯಾದ ಚಂಡೀಗಢದಿಂದ ಬಂದಿದ್ದಾರೆ. ಅವರು ಚಂಡೀಗಢದ ಸೇಂಟ್ ಆನ್ಸ್ ಕಾನ್ವೆಂಟ್ ಶಾಲೆಯಲ್ಲಿ ಶಿಕ್ಷಣ ಪಡೆದರು. ಅವರ ಉದ್ಯಮಿ, ಸಚಿನ್ ಬನ್ಸಾಲ್ ಸಹ ಚಂಡೀಘಡದವರಾಗಿದ್ದಾರೆ. ಅವರು ಒಂದೇ ಕೊನೆಯ ಹೆಸರನ್ನು ಹಂಚಿಕೊಂಡರೂ, ಅವರ ನಡುವೆ ಸಂಬಂಧವಿಲ್ಲ. ಇಬ್ಬರೂ ದೆಹಲಿಯ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಕಂಪ್ಯೂಟರ್ ಸೈನ್ಸ್  ವಿದ್ಯಾರ್ಥಿಗಳಾಗಿದ್ದರು.

ಬನ್ಸಾಲ್ ಪ್ರಸ್ತುತ ಬೆಂಗಳೂರಿನಲ್ಲಿ ವಾಸಿಸುತ್ತಿದ್ದಾರೆ. ಅವರ ತಂದೆಯು ಬ್ಯಾಂಕಿನಲ್ಲಿ ನಿವೃತ್ತ ಮುಖ್ಯ ವ್ಯವಸ್ಥಾಪಕರಾಗಿದ್ದು, ತಾಯಿ ಸರ್ಕಾರದ ವಲಯದಲ್ಲಿದ್ದಾರೆ. ಇವರು ಯಾವುದೇ ಒಡಹುಟ್ಟಿದವರನ್ನು ಹೊಂದಿಲ್ಲ ಮತ್ತು ಇವರ ಪತ್ನಿ ತ್ರಿಶಾ ಬನ್ಸಾಲ್ ಗೃಹಿಣಿಯಾಗಿದ್ದಾಳೆ. ಅವರಿಗೆ ಅವಳಿ ಮಕ್ಕಳಿದ್ದಾರೆ.

ವೃತ್ತಿಜೀವನ 
ಫ್ಲಿಪ್‌ಕಾರ್ಟ್ ಅನ್ನು ಸಹ-ಸ್ಥಾಪಿಸುವ ಮೊದಲು, ಬಿನ್ನಿ ಒಂಬತ್ತು ತಿಂಗಳ ಕಾಲ ಅಮೆಜಾನ್‌ನಲ್ಲಿ ಉದ್ಯೋಗದಲ್ಲಿದ್ದರು ಮತ್ತು ಅದಕ್ಕೂ ಮೊದಲು ಅವರನ್ನು ಎರಡು ಬಾರಿ ಗೂಗಲ್ ತಿರಸ್ಕರಿಸಿತ್ತು. ಬಿನ್ನಿ ಬನ್ಸಾಲ್ ಮತ್ತು ಅವರ ವ್ಯಾಪಾರ ಪಾಲುದಾರ ಸಚಿನ್ ಬನ್ಸಾಲ್ ಆರಂಭದಲ್ಲಿ ಹೋಲಿಕೆ ಹುಡುಕಾಟ ಎಂಜಿನ್ ಅನ್ನು ಪ್ರಾರಂಭಿಸಲು ಯೋಚಿಸಿದರು, ಆದರೆ ಭಾರತದಲ್ಲಿ ಇ-ಕಾಮರ್ಸ್‌ನ ಮಾರುಕಟ್ಟೆ ತುಂಬಾ ಚಿಕ್ಕದಾಗಿದೆ ಎಂದು ಅರಿತುಕೊಂಡರು. ಆದ್ದರಿಂದ, ೨೦೦೭ ರಲ್ಲಿ ಅಮೆಜಾನ್ ತೊರೆದ ನಂತರ, ಅವರು ಇ-ಕಾಮರ್ಸ್ ಕಂಪನಿಯಾಗಿ ಫ್ಲಿಪ್‌ಕಾರ್ಟ್ ಅನ್ನು ಸ್ಥಾಪಿಸಿದರು. ಅಮೆಜಾನ್‌ಗೆ ಸೇರುವ ಮೊದಲು, ಬಿನ್ನಿ ಸರ್ನಾಫ್ ಕಾರ್ಪೊರೇಷನ್‌ನೊಂದಿಗೆ ಒಂದೂವರೆ ವರ್ಷಗಳ ಕಾಲ ಕೆಲಸ ಮಾಡಿದ್ದರು. ಅಲ್ಲಿ ಅವರು ಕಾರುಗಳಿಗಾಗಿ ಲೇನ್ ಸೆನ್ಸಾರ್ ಸಾಧನವನ್ನು ಅಭಿವೃದ್ಧಿಪಡಿಸಿದರು. (ಅದು ಸಿಗ್ನಲ್ ನೀಡದೆ ಲೇನ್ ಬದಲಾಯಿಸಿದರೆ ಸ್ವಯಂಚಾಲಿತವಾಗಿ ಬೀಪ್ ಆಗುತ್ತದೆ ಮತ್ತು ಎಚ್ಚರಿಕೆ ನೀಡುತ್ತದೆ.)

ಸಾಧನೆಗಳು 
೨೦೧೬ ರಲ್ಲಿ, ಬನ್ಸಾಲ್ ಫ್ಲಿಪ್ಕಾರ್ಟ್‍ನ ಸಿಇಒ ಆಗಿದ್ದರು, ಅಲ್ಲಿ ಅವರು ಕಾರ್ಯತಂತ್ರದ ಅಭಿವೃದ್ಧಿ, ನಿರ್ದೇಶನ ಮತ್ತು ವ್ಯವಹಾರ ನಿರ್ವಹಣೆಗಯ ಕೆಲಸ ಮಾಡಿದರು. ೨೦೧೭ ರಲ್ಲಿ ಅವರು ಫ್ಲಿಪ್ಕಾರ್ಟ್ ಗ್ರೂಪ್‍ನ ಸಿಇಒ ಪಾತ್ರವನ್ನು ವಹಿಸಿಕೊಂಡರು ಮತ್ತು ಅವರ ಹಿಂದಿನ ಸ್ಥಾನವನ್ನು ಕಲ್ಯಾಣ್ ಕೃಷ್ಣಮೂರ್ತಿಯವರಿಗೆ ವಹಿಸಲಾಯಿತು.

೨೦೧೮ ರಲ್ಲಿ, ಫ್ಲಿಪ್ಕಾರ್ಟ್ ಗುಂಪಿನಲ್ಲಿ ವಾಲ್ಮಾರ್ಟ್ ೭೭% ಪಾಲನ್ನು ಸ್ವಾಧೀನಪಡಿಸಿಕೊಂಡಿತು. ಸ್ವಾಧೀನದ ನಂತರ, ಬನ್ಸಾಲ್ ಅಧ್ಯಕ್ಷರ ಪಾತ್ರವನ್ನು ವಹಿಸಿಕೊಂಡರು ಮತ್ತು ಗ್ರೂಪ್ ಸಿಇಒ ಆಗಿ ಮುಂದುವರೆದರು. ಸ್ವಾಧೀನದ ನಂತರ ಫ್ಲಿಪ್ಕಾರ್ಟ್‍ನಲ್ಲಿ ಅವರ ೫.೫% ಪಾಲನ್ನು $ ೧ ಶತಕೋಟಿ ಮೌಲ್ಯದಲ್ಲಿ ಮೌಲ್ಯಮಾಪನ ಮಾಡಲಾಯಿತು. ಅವರು ೨೦೧೮ ರ ನವೆಂಬರ್‌ನಲ್ಲಿ ಫ್ಲಿಪ್ಕಾರ್ಟ್‌ನಿಂದ ವೈಯಕ್ತಿಕ ದುಷ್ಕೃತ್ಯದ ಆರೋಪದ ಮೇಲೆ ರಾಜೀನಾಮೆ ನೀಡಿದ್ದಾರೆ.

ಪ್ರಶಸ್ತಿಗಳು ಮತ್ತು ಮಾನ್ಯತೆ 
ಸೆಪ್ಟೆಂಬರ್ ೨೦೧೫ ರಲ್ಲಿ, ಬಿನ್ನಿ ಬನ್ಸಾಲ್ ಮತ್ತು ಸಚಿನ್ ಬನ್ಸಾಲ್‍ರವರು ಫೋರ್ಬ್ಸ್ ಇಂಡಿಯಾ ರಿಚ್ ಲಿಸ್ಟ್ನಿಂದ $೧.೩ ಶತಕೋಟಿ ನಷ್ಟು ಮೌಲ್ಯದೊಂದಿಗೆ ಭಾರತದ ೮೬ ನೇ ಶ್ರೀಮಂತ ವ್ಯಕ್ತಿ ಎಂದು ಹೆಸರಿಸಿದ್ದಾರೆ.
ಇಂಡಿಯಾ ಟುಡೆ ೨೦೧೭ ನೆಯ ಪಟ್ಟಿಯಲ್ಲಿ ಭಾರತದ ೫೦ ಅತ್ಯಂತ ಶಕ್ತಿಯುತ ಜನರಲ್ಲಿ ಸಚಿನ್ ಬನ್ಸಾಲ್ ಅವರೊಂದಿಗೆ ಬಿನ್ನಿ ಬನ್ಸಾಲ್‌ರವರು ೨೬ ನೇ ಸ್ಥಾನವನ್ನು ಪಡೆದಿದ್ದಾರೆ.

ಉಲ್ಲೇಖಗಳು
ರಾಬಿನ್ ಶರ್ಮಾ

ರಾಬಿನ್ ಶರ್ಮಾ ಅವರು  ಫೆರಾರಿ ಮಾರಿದ ಪಕೀರ ಎಂಬ ಪುಸ್ತಕದ  ಕೆನಡಿಯನ್ ಬರಹಗಾರರಾಗಿದ್ದಾರೆ.

ಶರ್ಮ ಅವರು ಒತ್ತಡ ನಿರ್ವಹಣೆ ಮತ್ತು ಆಧ್ಯಾತ್ಮಿಕತೆಯ ಪುಸ್ತಕವಾದ ಮೆಗಾಲೀವಿಂಗ್ ಅನ್ನು ಸ್ವಯಂ-ಪ್ರಕಟಿಸಿದರು, ನಂತರ ಇದನ್ನು ಹಾರ್ಪರ್ಕಾಲಿನ್ಸ್ ವ್ಯಾಪಕ ಹಂಚಿಕೆಗಾಗಿ ಆಯ್ಕೆ ಮಾಡಲಾಯಿತು.

ಶರ್ಮಾ ತರಬೇತಿ ಸಂಸ್ಥೆ ಶರ್ಮಾ ಲೀಡರ್ಶಿಪ್ ಇಂಟರ್ನ್ಯಾಶನಲ್ ಅನ್ನು ಸ್ಥಾಪಿಸಿದರು. 

ಮಾಂಕ್ ಹೂ ಸೋಲ್ಡ್ ಹಿಸ್ ಫೆರಾರಿಯ ನಾಯಕತ್ವ ವಿಸ್ಡಮ್
ಸೇಂಟ್, ಸರ್ಫರ್, ಮತ್ತು 
ಮಾಂಕ್ ಹೂ ಸೋಲ್ ಹಿಸ್ ಫೆರಾರಿಯೊಂದಿಗೆ ನಿಮ್ಮ ಡೆಸ್ಟಿನಿ ಅನ್ವೇಷಿಸಿ 
ದಿ ಗ್ರೇಟ್ನೆಸ್ ಗೈಡ್: ವರ್ಕ್ ಅಟ್ ವಾಟ್ ಈಸ್ ಗುಡ್ ಅಂಡ್ ವರ್ಕ್ ಇನ್ ಲೈಫ್ ಬೆಟರ್ 
ಡೈಲಿ ಇನ್ಸ್ಪಿರೇಷನ್ ಫ್ರಮ್ ದಿ ಮಾಂಕ್ ಹೂ ಸೋಲ್ಡ್ ಹಿಸ್ ಫೆರಾರಿ 
ದಿ ಲೀಡರ್ ಹೂ ಹ್ಯಾಡ್ ನೋ ಟೈಟಲ್ 
ದಿ ಸೀಕ್ರೆಟ್ ಲೆಟರ್ಸ್ ಆಫ್ ದಿ ಮಾಂಕ್ ಹೂ ಸೋಲ್ಡ್ ಹಿಸ್ ಫೆರಾರಿ 
ಶರ್ಮಾ, ರಾಬಿನ್ (2015). ಮಾಸ್ಟರಿ ಮ್ಯಾನುಯಲ್. ಜಿಕೊ ಪಬ್ಲಿಷಿಂಗ್ ಹೌಸ್.
ಶರ್ಮಾ, ರಾಬಿನ್ (2016). ಬೆರಗುಗೊಳಿಸುತ್ತದೆ ಯಶಸ್ಸುಗಾಗಿ ಲಿಟಲ್ ಬ್ಲಾಕ್ ಪುಸ್ತಕ. ಜಿಕೊ ಪಬ್ಲಿಷಿಂಗ್ ಹೌಸ್.

 ಆಫ್ ಲಾ ಗಮನಾರ್ಹವಾದ ಅಲುಮ್ನಿ" Dalhousie University, 
"ಶೀರ್ಷಿಕೆ ಇಲ್ಲದೆ ನಾಯಕರುThe Globe and Mail

ಲೇಖಕರು
ಗೋಪಾಲಕೃಷ್ಣ ದೇಲಂಪಾಡಿ

ಗೋಪಾಲಕೃಷ್ಣ ದೇಲಂಪಾಡಿ ಅವರು  ಮೂಲತಃ ಕೇರಳದ ಕಾಸರಗೋಡು ಜಿಲ್ಲೆಯ ದೇಲಂಪಾಡಿಯವರು.  ಇವರು ಯೋಗ ಕ್ಷೇತ್ರದಲ್ಲಿ ಸಾಧನೆ ಮಾಡಿರುತ್ತಾರೆ. ಮತ್ತು ಹಲವು ಪುಸ್ತಕಗಳನ್ನು ಬರೆದಿರುತ್ತಾರೆ. ೧೨೦೦ಕ್ಕೂ ಹೆಚ್ಚು ಯೋಗ ಶಿಬಿರಗಳನ್ನು ನಡೆಸಿದ ಇವರು ೧೦೦೦ಕ್ಕೂ ಹೆಚ್ಚು ಯೋಗ ಪ್ರದರ್ಶನಗಳನ್ನು ಕರ್ನಾಟಕದಾದ್ಯಂತ ನೀಡಿರುತ್ತಾರೆ.  ದಕ್ಷಿಣಕನ್ನಡ ಜಿಲ್ಲೆಯಾದ್ಯಂತ ಗಣ್ಯ ವ್ಯಕ್ತಿಗಳು ಇವರಿಂದ ಯೋಗ ತರಬೇತಿ ಪಡೆದಿರುತ್ತಾರೆ. ೧೯೭೭ರಲ್ಲಿ ಪ್ರಥಮ ಯೋಗ ಪ್ರದರ್ಶನವನ್ನು ನೀಡಿರುತ್ತಾರೆ. ಈ ಎಲ್ಲಾ ಸಾಧನೆಗಳಿಂದ ಇವರನ್ನು ಯೋಗರತ್ನ ಗೋಪಾಲಕೃಷ್ಣ ದೇಲಂಪಾಡಿ ಎಂದೂ ಕರೆಯುತ್ತಾರೆ. 
ಯೋಗ ಮಾಹಿತಿ, ಸಾಮೂಹಿಕ ಯೋಗ, ಪ್ರಾಣಾಯಾಮ, ಧ್ಯಾನ ಮುದ್ರಾ ಯೋಗ, ಚಕ್ರಧ್ಯಾನ ಆಸಕ್ತರಿಗೆ ಲಘು ಮಂತ್ರ ಮುದ್ರೆಗಳು, ವರ್ಣ ಚಿಕಿತ್ಸೆ ಹಾಗೂ ಆಹಾರ ಪದ್ಧತಿಯ ಬಗ್ಗೆ ಮಾಹಿತಿ ಹಾಗೂ ತರಬೇತಿಗಳನ್ನು ನೀಡುತ್ತಿದ್ದಾರೆ.,

ಪರಿಚಯ

ಜನನ 
ಮಾರ್ಚ್ ೧೪, ೧೯೫೮ ರಲ್ಲಿ, ಕೇರಳ ರಾಜ್ಯದ ಕಾಸರಗೋಡು ಜಿಲ್ಲೆಯ ದೇಲ೦ಪಾಡಿ ಗ್ರಾಮದ ಪಟೇಲ  ಕೃಷ್ಣಯ್ಯ ಕಾಟೂರಾಯ  ಮತ್ತೆ ಪಾರಿಜಾತ ದ೦ಪತಿಗಳಿಗೆ ನಾಲ್ಕನೇ ಪುತ್ರನಾಗಿ ಜನಿಸಿದರು. ಪತ್ನಿ ಶ್ರೀಮತಿ ವೀಣಾ ದೇಲಂಪಾಡಿಯವರು ರಾಷ್ಟ್ರಮಟ್ಟದ ಯೋಗಪಟು.   ಇವರಿಗೆ ಕಿಶನ್ ಮತ್ತು ಕಿರಣ್ ಎಂದು ಇಬ್ಬರು ಗಂಡು ಮಕ್ಕಳು.

ಶಿಕ್ಷಣ ಮತ್ತು ಯೋಗ ಶಿಕ್ಷಣ  
ಪ್ರಾಥಮಿಕ ವಿದ್ಯಾಭ್ಯಾಸವನ್ನು ದೇಲಂಪಾಡಿ ಮತ್ತು ಸುಳ್ಯದಲ್ಲಿ ಮತ್ತು ಕಾಲೇಜು ವ್ಯಾಸ೦ಗವನ್ನು ಮ೦ಗಳೂರಿನ ಸಂತ ಅಲೋಶಿಯಸ್ ಕಾಲೇಜಿನಲ್ಲಿ ಮಾಡಿದರು.    ಓದಿನ ಸಂದರ್ಭದಲ್ಲಿ ಸಣ್ಣ ಪ್ರಾಯದಲೇ ಯೋಗಲ್ಲಿ ಅಪಾರ ಆಸಕ್ತಿ ಇದ್ದು, ಶ್ರೀ  ಪುಟ್ಟಪ್ಪ  ಜೋಷಿ ಸುಳ್ಯ, ಶ್ರೀ  ಗುರು  ಚಿದಾನಂದ  ವಿಟ್ಲ ಮತ್ತು  ಮಲ್ಲಾಡಿ ಹಳ್ಳಿಯ ರಾಘವೇಂದ್ರ  ಸ್ವಾಮಿಗಳಿಂದ ಮಾರ್ಗದರ್ಶನ ಪಡೆದರು.

ಲೇಖನ ಬರಹ

ಪುಸ್ತಕಗಳು 
ಇವರು ಬರೆದ ಕೆಲವು ಯೋಗ ಪುಸ್ತಕಗಳು-  
 ಆರೋಗ್ಯ ರಕ್ಷಣೆಗಾಗಿ ಯೋಗ (ಐದು ಬಾರಿ ಮುದ್ರಣ)
 ಯೋಗ ಆರೋಗ್ಯ: ಯೋಗದಿಂದ ಯೋಗ್ಯ ವಿದ್ಯಾರ್ಥಿ
 ಉತ್ತಮ ಜೀವನ ಶೈಲಿಗಾಗಿ ಯೋಗ (ಎರಡು ಬಾರಿ ಮುದ್ರಣ)
 ಯಾವ ರೋಗಿಗೆ ಯಾವ ಯೋಗ (ಸ್ತ್ರೀಯರಿಗಾಗಿ ಯೋಗಾಸನ ಕಿರು ಪತ್ರ)
 ಯೋಗ ಮುದ್ರಾ (ಇಂಗ್ಲಿಷ್ ಮತ್ತು ಕನ್ನಡ ಭಾಷೆಯಲ್ಲಿ ಪ್ರಕಟ)
 ಗರ್ಭಿಣಿ ಸ್ತ್ರೀಯರಿಗಾಗಿ ಯೋಗ ಹಾಗೂ Yoga – Key to better health and new life (ಪ್ರಕಟಣೆಯ ಹಂತದಲ್ಲಿರುವ ಪುಸ್ತಕಗಳು)

ಪತ್ರಿಕೆಗಳಲ್ಲಿ
ಹಲವು ಪತ್ರಿಕೆಗಳಲ್ಲಿ ಇವರು ಯೋಗದ ಬಗೆಗೆ ಬರೆದ ಹಲವು ಬಿಡಿ ಲೇಖನಗಳು ಪ್ರಕಟವಾಗಿವೆ.

ಪ್ರಶಸ್ತಿಗಳು 
ಹಲವಾರು ಸಂಘ ಸಂಸ್ಥೆಗಳು ಇವರನ್ನು ಗುರುತಿಸಿ “ಯೋಗಾಚಾರ್ಯ”,  “ಯೋಗರತ್ನ “ ,  “ದಸರಾ  ಯೋಗ  ಸಿರಿ” ( ಮೈಸೂರು ದಸರ ೨೦೦೮). ಹೀಗೆ ಹತ್ತು ಹಲವು ಪ್ರಶಸ್ತಿ, ಬಿರುದುಗಳನ್ನು ನೀಡಿವೆ.  ಇವರೊಂದಿಗೆ ತರಬೇತಿ ಪಡೆದವರು ೨೦೦೩ರಲ್ಲಿ ಬೆಂಗಳೂರಿನಲ್ಲಿ ನಡೆದ ರಾಷ್ಟ್ರೀಯ, ಅ೦ತರಾಷ್ರೀಯ ಮಟ್ಟದ ಹಿಮಾಲಯ  ಯೋಗ  ಓಲ೦ಪಿಯಾಡ್ (Himalaya yoga Olympiad) ಸ್ಪರ್ದೆಯಲ್ಲಿ ೧೧ ಪದಕ ಗೆದ್ದಿದ್ದಾರೆ.  ಅ೦ತರಾಷ್ರೀಯಮಟ್ಟದ ಯೋಗ ಸ್ಪರ್ದೆಗೆ ನಿರ್ಣಾಯಕರು ಕೂಡ (referee / judge) ಆಗಿದ್ದರು., , .
 ೧.೧೧.೨೦೦೮ ದ. ಕ. ಜಿಲ್ಲಾ ರಾಜ್ಯೋತ್ಸವ ಪ್ರಶಸ್ತಿ

ಉಲ್ಲೇಖ 

ಯೋಗ ಶಿಕ್ಷಕರು